recursal/SuperWikiNEXT-32B huggingface dataset:
ခေါင်မိုးပေါ်တွင် ဆိုလာအခင်းအကျင်းတပ်ဆင်ထားသည်။
**ဆိုလာပြား**သည် photovoltaic (PV) ဆဲလ်များကို အသုံးပြု၍နေရောင်ခြည်ကို လျှပ်စစ် အဖြစ်သို့ပြောင်းလဲပေးသည့် ကိရိယာတစ်ခုဖြစ်သည်။ PV ဆဲလ်များသည် အလင်းနှင့်ထိတွေ့သောအခါအီလက်ထရွန်များကို ထုတ်ပေးသည့်ပစ္စည်းများဖြင့် ပြုလုပ်ထားသည်။ အီလက်ထရွန်များသည် ဆားကစ်တစ်ခုမှတဆင့်စီးဆင်းပြီး အမျိုးမျိုးသော စက်ပစ္စည်းများကို ပါဝါအသုံးပြုရန် သို့မဟုတ် ဘက်ထရီ များတွင်သိမ်းဆည်းထားနိုင်သည့် တိုက်ရိုက်လျှပ်စီးကြောင်း (DC) လျှပ်စစ်ဓာတ်အား ထုတ်လုပ်သည်။ ဆိုလာပြားများကို **ဆိုလာဆဲလ်ပြားများ**၊**ဆိုလာလျှပ်စစ်ပြားများ** သို့မဟုတ် **PV မော်ဂျူးများ** ဟုလည်း လူသိများသည်။

ဆိုလာပြားများကိုအများအားဖြင့် **arrays** သို့မဟုတ် **systems** ဟုခေါ်သောအုပ်စုများဖြင့် စီစဉ်ကြသည်။ photovoltaic စနစ်တွင် ဆိုလာပြားတစ်ခု သို့မဟုတ် တစ်ခုထက်ပိုသောဆိုလာပြားများ၊DC လျှပ်စစ်အား alternating current (AC) လျှပ်စစ်အဖြစ်သို့ ပြောင်းလဲပေးသည့် အင်ဗာတာ တစ်ခု၊နှင့် တစ်ခါတစ်ရံတွင် ထိန်းချုပ်ကိရိယာများ၊မီတာ နှင့် ခြေရာခံကိရိယာများ ကဲ့သို့သော အခြားအစိတ်အပိုင်းများ ပါဝင်သည်။ အဝေးထိန်းအိမ်များ သို့မဟုတ် cabins များကဲ့သို့သော အဝေးထိန်းအိမ်များ သို့မဟုတ် အခန်းတွင်းများကဲ့သို့ လျှပ်စစ်ဓာတ်အားပေးဆောင်ရန်၊သို့မဟုတ် လျှပ်စစ်ဓာတ်အားလိုင်း သို့ ပြန်ပို့ပေးရန်နှင့် utility ကုမ္ပဏီထံမှခရက်ဒစ်များ သို့မဟုတ် ငွေပေးချေမှုများကိုရယူရန်အတွက် photovoltaic စနစ်အား အသုံးပြုနိုင်သည်။ ၎င်းကို grid-connected photovoltaic system ဟုခေါ်သည်။

From a solar cell to a PV system
ဆိုလာပြားများ၏ အားသာချက်အချို့မှာ ပြန်လည်ပြည့်ဖြိုးမြဲနှင့် သန့်ရှင်းသော စွမ်းအင်အရင်းအမြစ်ကို အသုံးပြုခြင်း၊ ဖန်လုံအိမ်ဓာတ်ငွေ့ထုတ်လွှတ်မှု လျှော့ချခြင်းနှင့် လျှပ်စစ်မီတာခများ လျှော့ချခြင်းတို့ကြောင့် ဖြစ်သည်။ အချို့သောအားနည်းချက်များမှာ နေရောင်ခြည်ရရှိမှုနှင့် ပြင်းထန်မှုပေါ်မူတည်၍ ပြုပြင်ထိန်းသိမ်းမှုနှင့် သန့်ရှင်းရေးလိုအပ်ပြီး ကနဦးကုန်ကျစရိတ်များ မြင့်မားခြင်းကြောင့်ဖြစ်သည်။ ဆိုလာပြားများကို လူနေ၊ စီးပွားဖြစ်၊ စက်မှုလုပ်ငန်း ရည်ရွယ်ချက်များအပြင် အာကာသ နှင့် သယ်ယူပို့ဆောင်ရေး အသုံးချမှုများအတွက် တွင်ကျယ်စွာ အသုံးပြုကြသည်။

ကိုးကား
-------

1. ↑  Kinsella၊ Pat (2021-06-03)။ Are solar chargers worth it: a useful tool or a flash in the pan gimmick?။  2022-02-16 တွင် ပြန်စစ်ပြီး။
2. ↑   "Performance Evaluation of Mono-Crystalline Photovoltaic Panels in Funaab,Alabata, Ogun State, Nigeria Weather Condition"  (2018). *International Journal of Innovations in Engineering Research and Technology* **5** (2): 8–20.
3. ↑  "Are Solar Panels Affected by Weather?" (in en-US)၊ *Energy Informative*။
Deforested .နွေရာသီတွင်ကလောမြို့အနီးရှမ်းတောင်တန်းများ၌ သစ်တောများရှင်းလင်းထားသည်ကိုတွေေ့ရစဉ်။
ပြင်ဦးလွင်အနီးနားရှိ အနီးစခန်း
မတ်လ ၂၀၁၁ ငလျင်ကြောတည်နေရာ
**ရှမ်းရိုးမ** (ရှမ်းတောင်တန်းဟုလည်း သိကြသည်။) သည် ယူနန်ပြည်နယ်နှင့် မြန်မာနိုင်ငံတစ်လျှောက် သွယ်တန်းတည်ရှိနေသည့် တောင်တန်းတစ်ခု ဖြစ်သည်။ ထိုဒေသတစ်ခုလုံးသည် များစွာသော တောင်တို့ဖြင့် ပြည့်နှက်နေပြီး သေးငယ်သည့် လွင်ပြင်ငယ်ကလေးများသည် ထိုတောင်များကို ခြားနားထားကြသည်။

အမြင့်ဆုံးနေရာမှာ လွိုင်လန်းတောင် တောင်ဖြစ်ပြီး အမြင့်မှာ ၂၆၇၃ မီတာ ရှိသည်။ အခြားသောတောင်များမှာ ၂၅၆၅ မီတာအမြင့်ရှိသည့် မွန့်လင့်ရှန်းတောင်၊  ၂၅၆၅ မီတာမြင့်သည့် ဒိုင်အင်သနွန် (Doi Inthanon) နှင့် ၂၅၆၃ မီတာမြင့်သည့် လွိုင်ပန့်နာအို (Loi Pangnao) တို့ ဖြစ်ကြသည်။ တောင်များအားလုံးသည် အရှေ့တောင်အာရှရှိ မြင့်မားသော တောင်ထိပ်ဖျားရှိသည့် တောင်များတွင် ပါဝင်သည်။

ပထဝီဝင်
-------

ရှမ်းတောင်တန်းဧရိယာသည် တောင်စဉ်တောင်တန်းများ၊ လွင်ပြင်များနှင့် ရှမ်းကုန်းပြင်မြင့်ဟု သိကြသည့် အနည်းငယ် ညီညာသော နေရာများ ပေါင်းစပ်တည်ရှိသည်။ မြန်မာနိုင်ငံ၏ နီလာ၊ ပတ္တမြားနှင့် အခြားသော ကျောက်များ အဓိကထွက်ရှိရာ ဒေသလည်း ဖြစ်သည်။ ထို့ပြင် ခဲ၊ ငွေ၊ သွပ် အစရှိသည့် သတ္ထုတွင်းထွက်များလည်း ထွက်ရှိသည်။

သမိုင်း
-------

ဗြိတိသျှကိုလိုနီခေတ်တွင် ရှမ်းတောင်တန်းသည် အဓိက အရေးပါခဲ့သည်။ ပြင်ဦးလွင်မြို့ (အင်္ဂလိပ်ဘာသာဖြင့် မေမြို့ ဟု သိကြသည်။) ရှမ်းတောင်တန်း၏ အနောက်ဘက်ပိုင်းဒေသတွင် တည်ထားသည့် မြို့တစ်ခု ဖြစ်သည်။ ပင်လယ်ရေမျက်နှာပြင်အထက် မီတာ ၁၀၀၀ အထက်တွင် တည်ရှိပြီး မန္တလေးမြို့မှ သွားပါက တစ်နာရီခွဲ ကြာမြင့်သည်။ ပြင်ဦးလွင်မြို့သည် မြန်မာနိုင်ငံ၏ ပူပြင်းသည့် နွေရာသီကို ခိုလှုံရောင်ရှားရာ မြို့ဖြစ်ခဲ့သည်။ ပြင်ဦးလွင်မြို့သည် ရုက္ခဗေဒဥယျာဉ် တည်ရှိသဖြင့် အထူးကျော်ကြားသည်။ ပြင်ဦးလွင်မြို့တွင် ကိုလိုနီခေတ်က ဗိသုကာလက်ရာများကို မြင်တွေ့နိုင်ပေသည်။ ရှမ်းတောင်တန်းဒေသရှိ အင်းလေးကန်သည်လည်း နိုင်ငံခြားခရီးသွားများ၏ စိတ်ဝင်တစား လာရောက်လည်ပတ်ကြသည့် နေရာတစ်ခု ဖြစ်သည်။

ရုပ်ပုံများ
-----------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| အင်းလေးမှလှမ်းကြည့်လျှင်မြင်ရသောရှမ်းတောင်တန်းများ |
| အင်းလေးမှလှမ်းကြည့်လျှင်မြင်ရသောရှမ်းတောင်တန်းများ  |

|  |
| --- |
| မယ်ဟောင်သောန်ပြည်နယ်မှ ရှမ်းတောင်တန်းများ |
| မယ်ဟောင်သောန်ပြည်နယ်မှ ရှမ်းတောင်တန်းများ  |

|  |
| --- |
| သီပေါနှင့်ပြင်ဦးလွင်ကြားမှ ဂုတ်ထိပ်တံတားမြင်ကွင်း |
| သီပေါနှင့်ပြင်ဦးလွင်ကြားမှ ဂုတ်ထိပ်တံတားမြင်ကွင်း  |

|  |
| --- |
| ချင်းမိုင်နှင့်မြန်မာအကြားမှ နယ်နိမိတ်အဖြစ်တည်ရှိနေသည့် ရှမ်းတောင်တန်း |
| ချင်းမိုင်နှင့်မြန်မာအကြားမှ နယ်နိမိတ်အဖြစ်တည်ရှိနေသည့် ရှမ်းတောင်တန်း  |

 |

ကိုးကား
-------

1. ↑  Loi Leng, Myanmar
2. ↑  Mong Ling Shan, Myanmar
3. ↑  Loi Pangnao (mountain) - Region: Shan State, Myanmar Archived 2012-04-23 at the Wayback Machine.
4. ↑  Encyclopædia Britannica, 1988, volume 10, page 694
5. ↑  Encyclopædia Britannica - Burma. Part 3
မွန်တီဗစ်ဒီအိုမြို့
-------------------

မွန်တီဗစ်ဒီအိုမြို့(သို့) မွန်တီ ဗီဒီယိုမြို့သည် တောင်အမေရိကတိုက်ရှိ ဥရုဂွေးနိုင်ငံ၏ 
မြို့တော်ဖြစ်သည်။ ထိုနိုင်ငံတွင် အကြီးဆုံး ဆိပ်ကမ်းမြို့လည်း 
ဖြစ်သည်။ ပလိတ်မြစ်ဝ အရှေ့ဘက်ကမ်းပေါ်တွင် တည်ရှိ၍ 
တောင်အမေရိကတိုက်၌ သင်္ဘောဆိပ်ကောင်းရှိသော မြို့တစ်မြို့ 
ဖြစ်ပေသည်။

မွန်တီဗစ်ဒီအိုမြို့တွင် စနစ်တကျ ဖောက်လုပ်ထားသော 
လမ်းမကျယ်များ တစ်လျှောက်၌ သစ်ပင်များကို အစီအရီ 
စိုက်ပျိုးလျက် ပန်းခြံများ၊ ဥယျာဉ်များကို ကျနစွာ ပြုပြင် 
ထားသဖြင့် လှပတင့်တယ်သောမြို့ဟူ၍ ထင်ရှားသည်။ 
မြို့ကွက်တစ်ပိုင်းသည် တောင်စွယ်အငူပေါ်၌လည်းကောင်း၊ 
ကျန်တစ်ပိုင်းသည် ကမ်းနား တစ်လျှောက်ရှိ တောင်ကုန်း 
ကလေးများပေါ်၌လည်းကောင်း တည်ရှိသဖြင့် သဘာဝ 
အလျောက် ရေဆင်းရေကျ ကောင်းသောကြောင့် ကျန်းမာ 
ရေးနှင့် ညီညွတ်သော မြို့တစ်မြို့လည်း ဖြစ်သည်။ မွန်တီ 
ဗစ်ဒီအို အမည်မှာ ပေါ်တူဂီဘာသာစကားဖြင့် *တောင်ကုန်း* 
မြင်ရပြီ*ဟူ၍ ဖြစ်၏။*

ကမ်းနားတစ်လျှောက်ရှိ မြို့ဟောင်းပိုင်းတွင် စီးပွားရေး 
လုပ်ငန်းဆိုင်ရာ အဆောက်အအုံများရှိသည်။ မြို့သစ်ပိုင်း၌ 
မူကား ဥရုဂွေးတက္ကသိုလ်၊ အစိုးရရုံး၊ ဇာတ်ပွဲဇာတ်ရုံ၊ 
အမျိုးသားပြတိုက် စသည့် ထင်ရှားသော အဆောက်အအုံများ 
ရှိလေသည်။

မွန်တီဗစ်ဒီအိုမြို့တွင် အဓိကလုပ်ငန်းမှာ အသားကို 
တာရှည်ခံအောင် ပြုလုပ်၍ နိုင်ငံခြားသို့ တင်ပို့သည့် လုပ်ငန်း 
ဖြစ်သည်။ အခြားထွက်ကုန်များမှာ သိုးမွေး၊ သားရေနှင့် နွားနို့ 
ထွက်ပစ္စည်းများ ဖြစ်သည်။

၁၇၂၆ ခုနှစ်တွင် စပိန်လူမျိုးတို့က မြို့ကို တည်ခဲ့၍ 
ဥရုဂွေးနိုင်ငံ လွတ်လပ်ရေးရသည့် ၁၈၂၈ ခုနှစ်၌ မြို့တော် 
ဖြစ်လာခဲ့လေသည်။ လူဦးရေ ၁၁၇၃၁၁၄ ခန့် ရှိသည်။ [1]

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၀)
အမေရိကန်ပြည်ထောင်စု၏ ပဉ္စမမြောက် သမ္မတ ဖြစ်သူ ဂျိမ်းစ် မွန်ရိုး လက်ထက်တွင် ဖော်ထုတ်ခဲ့သောမူဝါဒဖြစ်ပြီး ၁၉ရာစုတစ်လျှောက် အမေရိကန်တို့၏ နိုင်ငံခြားရေးဝါဒများ၏ အုတ်မြစ်ဟုလည်းဆိုနိုင်သည်။ ကမ္ဘာ့အနောက်ခြမ်းတွင် တည်ရှိသော အမေရိကတိုက်နှစ်တိုက်သည် ကိုလိုနီနယ်ချဲ့ဝါဒကို ဥရောပသားတို့အား လွတ်လပ်စွာပြုလုပ်ခွင့်ပေးတော့မည် မဟုတ်သည့်အကြောင်း၊ ကျူးကျော်လာမှုမှန်သမျှသည် အမေရိကန်ပြည်တွင်းသို့ ကျူးကျော်လာခြင်းဖြစ်သည်ဟု သဘောထားမည်ဖြစ်ကြောင်း စသည်ဖြင့် ကြေညာလိုက်ခြင်းအားဖြင့် ဥရောပသားတို့၏ အနောက်ကမ္ဘာခြမ်းအား လွှမ်းမိုးလိုမှုကို ရိုက်ချိုးခဲ့သည်။ သာမန်အားဖြင့် ကြည့်လျှင် အသားလွတ်ခြိမ်းခြောက်သည်ဟု မြင်သော်လည်း ထိုသို့ဖြစ်မလာသည့်အပြင် အမေရိကန်တို့အတွက် နိုင်ငံခြားရေးအုတ်မြစ်သဖွယ်ဖြစ်လာခဲ့သည်။ (၁၉၆၂ ကျူးဘားဒုံးပျံ အရေးအခင်း တွင် သမ္မတ ကနေဒီက ဆိုဗီယက်ရေတပ်အုပ်စုကို အမေရိကန်ရေတပ်သင်္ဘောများဖြင့် ပိတ်ဆို့ရာတွင် မွန်ရိုးဝါဒကို လွှတ်တော်တွင် ကိုးကားတင်ပြခဲ့သည်။)

"များပြားလှသော အမေရိကန်ပြည်သူတို့၏ အသက်၊သွေးချွေးနှင့် ရင်းပြီး ကာလတစ်လျှောက် ရင့်ကျက်လာသော အသိပညာတို့ကို အသုံးပြု၍... "ဟုအစချီထားသော မွန်ရိုးဝါဒကို မလိုသူတို့က နယ်ချဲ့ဝါဒဟု စွပ်စွဲကြသည်။ အမေရိကန်၏ နယ်ချဲ့မည့် အချက်ပေးခေါင်းလောင်းသံဟု သတ်မှတ်ကြသည်။ သို့သော် ၁၉ရာစုနှင့် ၂၀ရာစုများတွင် အမေရိကန်တို့က လက်တင်အမေရိကတိုင်းပြည်များကို ဝင်ရောက်စွက်ဖက်မှုမျိုးတို့မှာ ဗြိတိန်က မြန်မာ၊ အိန္ဒိယတို့ကို ကိုလိုနီပြုသည်နှင့် မတူခဲ့ပေ။ မွန်ရိုးဝါဒတွင် အရေးပါသည့် အစိတ်အပိုင်း နှစ်ရပ်ပါဝင်သည်။ ၎င်းတို့မှာ မူဝါဒ (Idealism) နှင့် လက်တွေ့(realism) တို့ဖြစ်သည်။ နိုင်ငံတကာဆက်ဆံရေးတွင် မည်သို့ ကွန့်ကြသည်ဖြစ်စေ ဤမူနှစ်ရပ်အတွင်းသာ ရှိကြသည်ဖြစ်သည်။ 

မူဝါဒအားဖြင့်ကြည့်လျှင် မွန်ရိုးဝါဒသည် အမေရိကန်တော်လှန်ရေးမှ ပေါက်ဖွားလာသည့် ပြည်သူတို့၏ ဆန္ဒ၊ ခံယူချက်တို့အပေါ်တွင် ကိုယ်စားပြုသည်။ လွတ်လပ်သော အစိုးရကို လွတ်လပ်သောပြည်သူတို့က လွတ်လပ်စွားရွေးကောက်တင်မြှောက်သည်။ ပြည်ပစွက်ဖက်မှုတစ်စုံတစ်ရာ မပါပေ။ ဤအချက်သည် အမေရိကန် စိတ်ဓာတ် (American Spirit) ကို ပြသခြင်းဖြစ်သည်။

လက်တွေ့ပိုင်းတွင် အမေရိကန်ပြည်ထောင်စု အနေဖြင့် ပတ်ဝန်းကျင်လုံခြုံမှုကို ရသောကြောင့် ပြည်တွင်းရေးကို ခိုင်မာအောင်တည်ဆောက်ခွင့်ရပြီး ကမ္ဘာ့အင်အားကြီးနိုင်ငံအဖြစ် တက်လှမ်းနိုင်ခဲ့သည်။
**ဂရေ့ နာတာလီ** (အင်္ဂလိပ်: Grace Natalie; ၄ ဇူလိုင် ၁၉၈၂ မွေးဖွား) သည် သတင်းကြေညာသူဟောင်း တစ်ဦးဖြစ်ပြီး သတင်းထောက်အဖြစ်လည်း လုပ်ကိုင်ဖူးသည်။ ယခုအခါ အင်ဒိုနီးရှား ညီညွတ်ရေးပါတီ (Partai Solidaritas Indonesia) အား ဦးဆောင်လျက် ရှိသည်။

ပညာရေး
------

ဂျာကာတာပြည်နယ်၊ ပီနာဘာမြို့ရှိ အမှတ်(၃) အထက်တန်းကျောင်း၌ အထက်တန်းအောင်ကာ အင်ဒိုနီးရှားစီးပွားရေးနှင့်သတင်းအချက်အလက်တက္ကသိုလ် (Institute of Business and Infomatics Indonesia) တွင် စာရင်းအင်းဘာသာ ဖြင့် ပညာသင်ခဲ့သည်။ ဘုရားကျောင်းရှိ တနင်္ဂနွေကျောင်းတွင် အကူသင်အဖြစ်လည်း အလုပ်လုပ်ခဲ့သည်။

အဆင့်မြင့်ပညာသင်ကျောင်းသားများအတွက်ပြုလုပ်သည့် သတင်းထောက်ပြိုင်ပွဲ အစီအစဉ်ဖြစ်သော အက်စီတီဗွီရုပ်သံ၏ *ကျောင်းဝင်းထဲကအက်စီတီဗွီ* (SCTV Goes to Campus) ပြိုင်ပွဲတွင် သတင်းထောက်ပညာနှင့် ထိတွေ့ခွင့်ရသည်။ ဂျာကာတာနယ်တွင် ဗိုလ်စွဲနိုင်ခဲ့ပြီး နိုင်ငံလုံးအဆင့်တွင် ထိပ်သီး (၅) ဦးတွင် စာရင်းဝင်သည်။

ရုပ်သံ အလုပ်
------------

ပညာပြီးဆုံးသောအခါ အက်စီတီဗွီတွင် အလုပ်ဝင်သည်။ အစောပိုင်းကာလက ရုပ်သံသတင်းထောက်ဖြစ်ခဲ့ပြီး အမှုအခင်း၊ နိုင်ငံရေး၊ စီးပွားရေးနှင့် လက်တလောဖြစ်ရပ်များကို သတင်းလိုက်သည်။ နောင်သော် လစ်ပူတန် ၆ သတင်းရုပ်သံလိုင်းသစ်တွင် သတင်းတင်ဆက်သူဖြစ်လာသည်။ သုံးနှစ်အတွင်း အက်စီတီဗွီမှ အေအန်တီဗွီ၊ ထိုမှတစ်ဆင့် တီဗွီဝမ်း သို့ ပြောင်းသည်။

နိုင်ငံရေးသမား ဘဝ
-----------------

၂၀၁၂ ခုနှစ်၊ ဇွန်လတွင် တီဗွီဝမ်းမှထွက်ကာ *ဆိုင်ဖူ မူဂျာနီ သုတေသနနှင့် အကြံပေး* လုပ်ငန်း တွင် အမှုဆောင်ချုပ် ဖြစ်လာသည်။ ၂၀၁၄ ရောက်သော် နိုင်ငံရေးလောကသို့ ဝင်ရောက်ခဲ့သည်။ ယခုအခါ ပါတီဝင် (၄) သိန်းကျော်ရှိသည့် အင်ဒိုနီးရှား ညီညွတ်ရေးပါတီ (ခေတ်သစ်လူငယ် ပါတီ ဟုလည်းခေါ်) ၏ ဥက္ကဋ္ဌဖြစ်ပြီး ၂၀၁၉ အထွေထွေရွေးကောက်ပွဲတွင် ရွေးကောက်ခံအဖြစ် ယှဉ်ပြိုင်မည် ဖြစ်သည်။

ကိုးကား
-------

1. ↑  "Profil Grace Natalie"၊ PT. Viva Media Baru။ 27 February 2018 တွင် ပြန်စစ်ပြီး။
2. ↑  "Grace Natalie, diskriminasi dan Clinton yang menginspirasi"၊ Beritagar.id၊ 16 December 2015။ 27 February 2018 တွင် ပြန်စစ်ပြီး။ Archived from the original on 17 June 2018။
3. ↑  "Grace Natalie: The anomaly in Indonesian politics"၊ The Jakarta Post၊ 9 April 2015။ 27 February 2018 တွင် ပြန်စစ်ပြီး။
4. ↑  "Grace Natalie Rasakan Kepuasan Klimaks Jadi Presenter TV"၊ detikcom၊ 15 December 2011။ 27 February 2018 တွင် ပြန်စစ်ပြီး။
5. ↑  "Profil Grace Natalie"၊ PT. Viva Media Baru။ 27 February 2018 တွင် ပြန်စစ်ပြီး။
6. ↑  "Ini Alasan Grace Natalie Keluar dari TV One"၊ Rakyat Merdeka Online၊ 8 July 2012။ 27 February 2018 တွင် ပြန်စစ်ပြီး။ Archived from the original on 21 July 2018။
7. ↑  "PSI Lolos Pemilu 2019, Grace Tulis Surat Untuk Kadernya"၊ PT Jawa Pos Grup Multimedia၊ 18 February 2018။ 27 February 2018 တွင် ပြန်စစ်ပြီး။ Archived from the original on 27 February 2018။
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ဘုရားရှင် မဂဓနိုင်ငံ ရာဇဂြိုဟ်မြို့တော်အနီး ဂိကူဋတောင်၌ သီတင်းသုံးတော်မူစဉ် သန်းခေါင်ယာမ်ညဉ့်အခါ၌ နတ်သားနှစ်ယောက် ဘုရားရှင်ထံ ရောက်လာပြီး "ဧတာ ဘန္တေ ဘိက္ခုနိယော သုဝိမုတ္တာ"ဟု နတ်သားတစ်ယောက်က လျှောက်ထားပါသည်။ အခြားနတ်သားတစ်ယောက်က "ဧတော ဘန္တေ ဘိက္ခုနိယော အနုပါဒိသေသာ သုဝိမုတ္တာ"ဟု လျှောက်ထားကြပြီး ဘုရားရှင် လက်ခံတော်မူခြင်းကို သိကြသဖြင့် ပြန်သွားကြပါသည်။

ဘုရားရှင်က ထိုအကြောင်းကို နံနက်မိုးလင်းသောအခါ ရဟန်းတော်တို့အား မိန့်ကြားတော်မူပါသည်။ ထိုအခါ အရှင်မောဂ္ဂလ္လာန်ထေရ်က ထိုသို့လျှောက်ထားနိုင်သော ဒေဝတာကို စဉ်းစားဆင်ခြင်သည့်အခါ မကြာခင်က ပျံလွန်ပြီး ဗြဟ္မာပြည်၌ ဖြစ်နေသော တိဿဗြဟ္မာကို သိမြင်ခြင်းကြောင့် ဗြဟ္မာပြည်သို့ လိုက်ကြွတော်မူပြီး မေးမြန်းတော်မူပါသည်။ တိဿဗြဟ္မာက ဗြဟ္မာ့အာယု၊ ဝဏ္ဏ၊ သုခ၊ ယသ၊ အာဓိပတေယျဖြင့် တင်းတိမ်အားရ ကျေနပ်နေသောဗြဟ္မာသည် ဥတ္တရိနိဿရဏကို အမှန်အားဖြင့် မသိနိုင်သောကြောင့် သဥပါဒိသေသ အနုပါဒိသေသကို မသိနိုင်ပါ။ ဗြဟ္မာ့အာယု၊ ဝဏ္ဏအစရှိသည်တို့နှင့်သာ တင်းမတိမ် မကျေနပ်ကြသော ဗြဟ္မာတို့သည် ဥတ္တရိနိဿရဏကို မှန်ကန်စွာ သိကြကုန်၏။ ထိုဗြဟ္မာတို့သည် သဥပါဒိသေသ အနုပါဒိသေသကို သိကြကုန်၏။

အရှင်ဘုရားမောဂ္ဂလ္လာန် ဥဘတောဘာဂဝိမုတ္တရဟန်း၊ ပညာဝိမုတ္တရဟန်းကို ဤအရှင်သည် ကိုယ်ခန္ဓာရှိနေသရွေ့ နတ်လူဖူးမြင်ကြရမည်။ ကိုယ်ခန္ဓာပျက်စီး သွားသည့်အခါ မဖူးမြော်နိုင်ကြတော့ဟုလည်းကောင်း၊ ကာယသက္ခီ ဒိဋ္ဌိပ္ပတ္တ သဒ္ဓါဝိမုတ္တိ ဓမ္မနုသာရီရဟန်းတော်တို့ကို ဤအရှင်သည် အနုလောမိက သေနာသနတို့ကို မှီဝဲပြီး ကလျာဏမိတ္တတို့ကို ဆည်းကပ်လျက် သဒ္ဓါအစရှိသော ဝိပဿနာဣန္ဒြေတို့ကို အညီအမျှဆောင်နိုင်ပါမူ မျက်မှောက်ဘဝ၌ပင် အရဟတ္တဖိုလ်ကို ကိုယ်တိုင်မျက်မှောက်ပြု၍ နေနိုင်ရာ၏ဟု သိနိုင်ပါသည်ဟု လျှောက်ထားပါသည်။

အရှင်မောဂ္ဂလ္လာန်ထေရ်သည် ဗြဟ္မာဘုံမှ ပြန်လာပြီး တိဿဗြဟ္မာနှင့် မိမိတို့ ဆွေးနွေးခဲ့သောဤအကြောင်းအရာကို ဘုရားရှင်အားလျှောက်ထားပါသည်။ ဘုရားရှင်က "မောဂ္ဂလ္လာန် တိဿဗြဟ္မာသည် ခုနစ်ယောက်မြောက် အနိမိတ္တဝိဟာရီ ပုဂ္ဂိုလ်ကို မဟောပြောလိုက်ပါတကား"ဟု မိန့်ကြားတော်မူရာ ဘုရားရှင်က အနိမိတ္တ ဝိဟာရီပုဂ္ဂိုလ်အကြောင်းကို အပြည့်အစုံ မိန့်ကြားတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များရှိပါသည်။

ကိုးကား
-------

1. ↑  -အံ၊၂၊၄၅၃-၆။ အံ၊မြန်၊၃၊၅၇၁-၅။ အံ၊ဋ္ဌ၊၃၊၁၇၃။ အံ၊ဋီ၊၃၊၁၇၇။

-အင်္ဂုတ္တရနိကာယ၊ သတ္တကနိပါတ၊ ၆-အဗျာကတဝဂ္ဂ၊ တကိယသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
ကနေဒါနိုင်ငံ အနောက်ပိုင်း၊ အယ်လဗားတား ပြည်နယ်ရှိ ကယ်လဂါရီမြို့သည် ဗိုးမြစ်နှင့် အဲလဗိုးမြစ်တို့ ပေါင်းဆုံရာ အရပ်တွင် တည်ရှိသည်။
၁၈၈၃ ခုနှစ်တွင် ကနေဒီယန် ပစိဖိတ် မီးရထားလမ်း စတင်ဖောက်လုပ်သည့် အခါကစ၍ တည်ခဲ့သောမြို့ကလေးဖြစ်သည်။ ရော့ကီးတောင်တန်း ကို
ဖြတ်ကျော်နိုင်သည့် တောင်ကြားလမ်းနှစ်ခု၏ အဝင်ဝတွင်တည်ရှိသဖြင့် အရေးပါသောမီးရထားလမ်းဆုံရာမြို့ဖြစ်ရာ၊ ၁၈၉၄ ခုနှစ်တွင် မြို့ကြီးတစ်မြို့
အဖြစ်သို့ ရောက်ရှိလာလေသည်။ **အယ်လဗားတား ပြည်နယ်တွင်** အက်ဒမန်တန်မြို့ကလွဲလျှင် အကြီးဆုံးမြို့ဖြစ်၏။

**ကယ်လဂါရီမြို့**သည် ဝင်နီပက်မြို့အနောက်ဘက် ပရေရီလွင်ပြင်ဒေသတွင် ကုန်စည်ကူးသန်းရောင်းဝယ်ရေးဖက်၌ တွင်ကျယ်သော မြို့ကြီးဖြစ်သည်။ ထို့ပြင် စတုရန်းမိုင်ပေါင်း ၁၅၀၀၀၀ မျှ ကျယ်ဝန်းသော ဂျုံစပါးစိုက်ပျိုး၍ သိုး နွား မွေးမြူရေး ဒေသ၏ အချက်အချာမြို့ကြီးလည်း ဖြစ်၏။ ထိုမြို့အနီးအနားမှကျောက်မီးသွေး တူးဖော်ရရှိ၍ ကျီမြင့်များ၊ ဂျုံစက်များ နှင့် ရေနံချက်စက်ရုံများလည်း ရှိသည်။ လူဦးရေမှာ ၁၂၃၈၃၇ ယောက်ဖြစ်သည်။ 
*(မှတ်ချက်။ လူဦးရေမှာ ပုံနှိပ်စဉ်က စာရင်းဖြစ်သည်။ ယခုစာတင်ချိန်တွင် ထို့ထက်ပိုနိုင်သည်။ စာတင်သူ )*

ကျမ်းကိုး
---------

1. ↑  မြန်မာ့စွယ်စုံကျမ်း၊ အတွဲ (၁)၊ အပိုင်း (ခ)
Towada Caldera
Lake Towada
**တိုဝဒကန်** (十和田湖, Towada-ko) သည် ဂျပန်နိုင်ငံရှိ ကန်တစ်ခု ဖြစ်ပြီး ဟွန်းရှူးကျွန်းတွင် အကြီးဆုံးကန်လည်း ဖြစ်သည်။ အအိုမိုရိနှင့် အခိတစီရင်စုများ၏ နယ်နိမိတ်အကြားတွင် တည်ရှိသည်။ ကန်သည် ပင်လယ်ရေမျက်နှာပြင်အထက် ၄၀၀ မီတာ (၁၀၇၃ ပေ) ရှိပြီး ကန်၏ အနက်မှာ ၃၂၇ မီတာ (၁၀၇၃ ပေ) ရှိသည်။ ကန်၏ မျက်နှာပြင်ဧရိယာသည် ၆၁.၁ စတုရန်းကီလိုမီတာ ရှိသည်။ တိုဝဒကန်သည် ဂျပန်နိုင်ငံ၏ ၁၂ ခုမြောက် အကြီးဆုံးကန် ဖြစ်သည်။ ကန်သည် နက်သဖြင့် ရေပြင်အရောင်မှာ အပြာရောင် တောက်နေသည်။ ကန်၏ ပုံသဏ္ဌာန်သည် အကြမ်းအားဖြင့် လုံးဝန်းသည့်ပုံစံ ဖြစ်သည်။ ဤကန်သည် ခရီးသွားသူများအကြား ထင်ရှားသည့်နေရာတစ်ခု ဖြစ်သည်။

တည်နေရာ
-------

တိုဝဒကန်သည် ခန့်မှန်းခြေအားဖြင့် တိုကျို၏ အရှေ့မြောက်ဘက် ၅၄၀ ကီလိုမီတာ (၃၄၀ မိုင်) အကွာတွင် တည်ရှိသည်။ ဤကန်သည် တိုဝဒမြို့၊ အအိုမိုရိနှင့် ခိုဆကမြို့များကို ခွဲခြားထားက တည်ရှိနေသည်။ ဤကန်သည် တိုဝဒ-ဟခိမန်တိုင်အမျိုးသားဥယျာဉ်၏ မြောက်ဘက်အစိတ်အပိုင်းတစ်ခုလည်း ဖြစ်သည်။

ပြင်ပလင့်များ
-------------

* Towada - Japan Meteorological Agency (in ဂျပန်)
* Towada: National catalogue of the active volcanoes in Japan။ - Japan Meteorological Agency
* Towada - Geological Survey of Japan
* Towada။ Smithsonian Institution။

ကိုးကား
-------

1. ↑  Towada-Hachimantai National Park။  November 22, 2019 တွင် ပြန်စစ်ပြီး။
**မိတ္တူကူး ဝန်ဆောင်မှု ပေးသူ** သည် သူ့ဖောက်သည်များလိုအပ်သည့် မိတ္တူ များနှင့် ဖက်စ် စာရွက်စာတမ်းများကို အဆင်ပြေအောင် ဆောင်ရွက်ကူညီပေးသည်။ စာရွက်စာတမ်းအဟောင်းများကို ကူးယူခြင်းနှင့် ဖိုင်အသစ်များ၏ ရှင်းလင်းသော ကော်ပီများ ပြုလုပ်ရာတွင် မှန်ကန်သော ကိရိယာများရှိရန် လိုအပ်သည်။ မိတ္တူကူးဝန်ဆောင်မှုသည် နာရီပိုင်းအတွင်း ရာနှင့် ထောင်နှင့်ချီသော စာရွက်စာတမ်းများကို မှန်ကန်ကောင်းမွန်သော မိတ္တူကူးစက်နှင့်ကူးပေးနိုင်ရမည်။

ရုံးခန်းရှိ လူတိုင်းတွင် စာရွက်စာတမ်း အမြောက်အမြားကို ဖန်တီးရန်နှင့် ၎င်းစာရွက်စာတမ်းများကို တစ်ခုချင်းစီ ပေးပို့ရန် အချိန်မရှိသောကြောင့် မိတ္တူကူးဝန်ဆောင်မှုများသည် ရုံးများနှင့် စီးပွားရေးလုပ်ငန်းများအတွက် အရေးကြီးသည်။ အချို့စာရွက်စာတမ်းများကို အီးမေးလ်ဖြင့် ပေးပို့နိုင်သည်။ သို့သော် အချို့သောစာရွက်စာတမ်းများကို လက်မှတ်ရေးထိုးခြင်းနှင့် တံဆိပ်ခေါင်းများ၏ အရေးကြီးမှုကြောင့် ဖက်စ် သို့မဟုတ် စာတိုက်မှတစ်ဆင့် ပေးပို့ရန် လိုအပ်သည်။ ထို့အတွက် စာရွက်စာတမ်းအလုပ်ကိစ္စများကို နာရီ သို့မဟုတ် ရက်အနည်းငယ်အတွင်း ပို့နိုင်ရန် ကူညီပေးသော မိတ္တူကူးဝန်ဆောင်မှု ပေါ်ပေါက်လာခဲ့သည်။ 

သင်၏လုပ်ငန်းသည် စက္ကူဖြင့် နေ့စဉ် အလုပ်လုပ်ကိုင်နေပြီး စာရွက်စာတမ်းများ၊ ဖိုင်များနှင့် လက်စွဲစာစောင်များ ပို့ခြင်းသည် အမြဲတမ်း အရေးတကြီးကိစ္စဖြစ်နေလျှင်၊ သင်သည် မိတ္တူလုပ်ငန်းဝန်ဆောင်မှုကို ငှားရမ်းသင့်သည်။ သင်သည် ၎င်းတို့နှင့် စာချုပ်ချုပ်ဆို လုပ်ကိုင်ရန် လိုကောင်းလိုပေမည်။ သို့သော် ၎င်းသည် သင့်အား အခြားငွေများနှင့် စီးပွားရေးလုပ်ငန်းများကို များစွာသက်သာစေပြီး သင်၏အလုပ်များကို အချိန်မီ ပြီးမြောက်စေနိုင်သည်။ 

Copier ဝန်ဆောင်မှုပေးသည့် ကုမ္ပဏီများသည် သင်တို့လုပ်ငန်း အဆင်ပြေစွာ လုပ်ကိုင်နိုင်မည့် ဖက်စ်စက်များ၊ မိတ္တူကူးစက်များ၊ စကင်နာများနှင့် ပရင်တာများ စသည့်ရုံးသုံးပစ္စည်းကိရိယာများကို ငှားရမ်းကြသည်။ သင်သည် ဤရုံးသုံးပစ္စည်းများကို မည်သည့်မိတ္တူကူးလုပ်ငန်း ဝန်ဆောင်မှုမှမဆို ဝယ်ယူနိုင်သလို အချိန်တိုင်းမှာ ပြင်ဆင်ဖို့ကိုလည်း ခေါ်ယူနိုင်သည်။ ဤမိတ္တူဝန်ဆောင်မှုပေးသူ အများစုသည်လည်း ၎င်းတို့၏ဖောက်သည်များအတွက် လုံလောက်သော အာမခံကာလပေးသည်။ 

မိတ္တူ ဝန်ဆောင်မှုပေးသူသည် သူတို့ဖောက်သည်များ၏ အရေးကြီးသော စီးပွားရေးနှင့်ဆိုင်သည့် စာရွက်စာတမ်းအဟောင်းများကို ကော်ပီအသစ်ကူးပေးခြင်းဖြင့် မပျက်စီးစေရန် ကူညီပေးသည်။ မိတ္တူကူးပေးသူသည် ကွန်ပြူတာမှစာရွက်စာတမ်းများကိုလည်း ပုံနှိပ်ပေးသည်။ ရုံးဝန်ထမ်းများသည် ဥပမာအားဖြင့် စာရွက်စာတမ်း ရာပေါင်းများစွာနှင့် ထောင်ပေါင်းများစွာကို ဖန်တီးရန်ကူညီသည်။ Fax စက်ဖြင့် စာရွက်စာတမ်းများ ပေးပို့ခြင်းသည် သူတို့၏လုပ်ငန်းတစ်ခုဖြစ်သည်။ မိတ္တူဝန်ဆောင်မှုလုပ်ငန်းသည် ဖောက်သည်များ၏ စာရွက်စာတမ်းများကို တစ်နိုင်ငံမှ အခြားတစ်နိုင်ငံသို့ အခက်အခဲမရှိ ပေးပို့နိုင်အောင် ကူညီသည်။ သုံးစွဲသူများအနေဖြင့် ၎င်းတို့၏စာရွက်စာတမ်းများကို အီးမေးလ်နှင့် အင်တာနက်မှတဆင့် ပေးပို့နိုင်ပြီး၊ သူတို့၏ကွန်ပျူတာစနစ်တွင် မည်သည့်စာရွက်စာတမ်းကိုမဆို သိမ်းထားနိုင်သည်။

ကိုးကား
-------
ခွန်လောမင်း(၁၃၀၇-၁၃၁၁) သည် မဂဒူးမင်း၏ ညီဖြစ်သည်။ နောင်တော် မဂဒူး နတ်ရွာစံသော် မုတ္တမနန်းကို စိုးစံသည်။ သောက္ကတဲမင်း ဗြရောင်ထံ သံစေလွတ်ပြီး မိမိနန်းတက်သည်ကိုလျှောက်တင်စေပြီး ဘွဲ့အမည်ပေးသနားရန်တောင်းခံသည်။ သောက္ကတဲမင်းလည်း မိမိသားမက်၏ ညီဖြစ်သည့်အတွက်ချီးမြှောက်သောအားဖြင့် "စောရမ်းပရကွတ်" ဟူသောဘွဲ့ကိုပေးသည်။ စစ်တောင်း နှင့် ဒုန်ဝန်းမြို့သစ်များကိုတည်ပြီး ညီရံမောလမွန်ကိုစားစေသည်။ အရည်အချင်းမရှိ၊ဉာဏ်ပညာဖြင့်မပြည့်စုံသည့်အတွက် တိုင်းပြည်ကိုကောင်းစွာမအုပ်ချုပ်နိုင်ပေ။ နိုင်ငံနယ်စပ်များဖြစ်သည့် ဒုန်ဝန်းကို ဇင်းမယ်ရှမ်းတို့က လာရောက်တိုက်ခိုက်သည့်အတွက်ညီရံမောလမွန်ကျသည်။ ပြည်ရွာလည်းမအေးမချမ်းဖြစ်ရလေသည်။ ထို့ကြောင့် ညီမဖြစ်သူ နှင်းဥရိုင် နှင့်ယောက်ဖဖြစ်သူ သမိန်မြောင်းမြ တို့ကအကြံဖြင့် မော်လမြိုင်ဖက်တွင် ထူးခြားသည့် ဆင်တော်ပေါ်ကြောင်း၊အစွယ်သုံးချောင်းပါပြီး တစ်ချောင်းမှာ ဦးကင်းမှ ထွက်ကြောင်း မှူးမတ်တို့ကို လျှောက်တင်စေသည်။ ဉာဏ်နည်းသည့် ခွန်လောလည်း စဉ်းစားဆင်ခြင်ခြင်းအလျဉ်းမရှိ ယုံမှတ်ကာ ဆင်ရံထွက်လေသည်။ ခွန်လော နန်းမှခွာသည်နှင့် သမိန်မြောင်းမြ ကမြို့ကိုသိမ်းလေသည်။ ခွန်လောလည်း ထိုသတင်းကို ကြားလျှင် မပြန်ဝံ့။ တောတွင်း၌သာပုန်းကာနေရသည်။ မကြာမှီတွင် သမိန်မြောင်းမြက တပ်များဖြင့် ထွက်တိုက်သဖြင့် ခွန်လောလွန်လေသည်။ ခွန်လောလွန်လျှင် သမိန်မြောင်းမြ နန်းတက်ရန်ကြံသော်လည်း မယားဖြစ်သူ နှင်းဥရိုင်က အသက်အရွယ်ကြီးရင့်ပြီဟုအကြောင်းပြတားမြစ်ကာ သားဖြစ်သူ စောသင်မောင်(ခေါ်)စောအော အားမုတ္တမထီးနန်းအား စိုးစံစေသည်။

| * ရှု
* ပြော
* ပြင်
မဂဒူး မင်းဆက် (အေဒီ ၁၂၈၇ - ၁၅၃၉) |
| --- |
| ဘုရင်များ | 
* ဝါရီရူး
* ခွန်လော
* စောသင်မောင်
* စောဇိတ်
* ဇိတ်ပွန်
* စောအဲကံကောင်း
* ဗညားအဲလော
* ဗညားဦး
* ရာဇာဓိရာဇ်
* ဗညားဓမ္မရာဇာ
* ပထမဗညားရံ
* ဗညားဗရူး
* ဗညားကျန်းထော
* လိပ်မွတ်ထော
* ရှင်စောပု
* ဓမ္မစေတီ
* ဒုတိယဗညားရံ
* သုရှင်တကာရွတ်ပိ

 |
| ပုဂ္ဂိုလ်ကြီးများ | 
* မင်းကန်စီ
* သမိန်ဗြာဇ္ဇ
* အမတ်ဒိန်
* သမိန်ဗရမ်း
* လဂွန်းအိန်
* ရဲသေဉ်ရံ

 |
| အကြောင်းအရာများ | 
* ဓမ္မစေတီခေါင်းလောင်းကြီး
* ရွှေမော်ဓောဘုရား(ပဲခူး)

 |
| ဒေသ (မွန် ၃ ရပ်) | 
* မုတ္တမ
* ဟံသာဝတီ (ပဲခူး)
* မြောင်းမြ

 |
| * + ပုဂံခေတ်
	+ ပင်းယခေတ်
	+ အင်းဝခေတ်
	+ တောင်ငူခေတ်
	+ ညောင်ရမ်းခေတ်
	+ ကုန်းဘောင်ခေတ်
	+ ရတနာပုံခေတ်
	+ ကိုလိုနီခေတ်
	+ ဂျပန်ခေတ်
	+ ပါလီမန်ဒီမိုကရေစီခေတ်
	+ မြန်မာ့ဆိုရှယ်လစ်လမ်းစဉ်ပါတီခေတ်
	+ နိုင်ငံတော်ငြိမ်ဝပ်ပိပြားမှုတည်ဆောက်ရေးအဖွဲ့ခေတ်
	+ နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီခေတ်
	+ မျက်မှောက်ခေတ်
 |
ပုံသဏ္ဌာန် : အပင် နွယ်ပင်ကြီးမျိုးဖြစ်သည်။ ပင်စည်သန်မာ၍ အောက်ပိုင်း၌ သစ်မာဖြစ်သည်။ အကိုင်းဖြာသည်။ မြောင်းပါသည်။ ရင့်သော ပင်စည်သည် မွဲခြောက်ခြောက်အရောင်ဖြစ်ပြီး ကြမ်းသော အပြောက်အစက်များ ရှိသည်။ နွယ်နှာမောင်း ၃ ခု ဖြာသည်။
အရွက် ရွက်လွှဲ တစ်ရွက်ချင်းထွက်သည်။ ရွက်ပြားချော၍ ကြီးသည်။ ရွက်ရင်း နှလုံးပုံရှိပြီး အဝိုက်ညီသည်။ ရွက်ထိပ်ချွန်၍ ရွက်နားများ ခွေးသွားစိပ် ကျဲကျဲပုံရှိပြီး ရွက်ညှာအလွန်ရှည်ကာ အလယ်တွင် မြောင်းပါရှိသည်။
ပန်းပွင့် ပန်းခိုင်ပေါ်တွင် အဖြူရောင်ပန်းပွင့် လေးများ ပွင့်၏ ။ တန်ခူးလမှ နယုန်လအတွင်း ပွင့်သည်။
အသီး အစေ့များ ခွံမာသီး ဖြစ်သည်။ ၁၁/၂ -၂ လက်မခန့် အချင်း ရှိ၍ လုံးဝိုင်းသည်။ မှည့်သောအခါ အနီရောင် ဖြစ်သည်။ လိမ္မော်ရောင်အစင်း ၁၀ စင်း ခန့်ရှိသည်။ အသီးခွံ ထူသည်။ ဝါခေါင် ၊ တော်သလင်း လတွင် သီးသည်။
အမြစ် အမြစ်သည် မြေတွင်းသို့ နက်ရှိုင်းစွာသွား၍ မြစ်ဥပေါင်း များစွာနှင့် ဆက်စပ်လျက်ရှိ၏။
အသုံးပြုနိုင်သည့်
အစိတ်အပိုင်းများ : အသီး ၊ အမြစ်။
မြန်မာနိုင်ငံတွင်
တွေ့နိုင်သောနေရာများ : အအေးပိုင်းဒေသမှအပ မြန်မာနိုင်ငံ အနှံ့အပြားတွင် ပေါက်ရောက်သည်။
ပေါက်ရောက်ပုံ ။ ။ သဘာ၀အလျောက် အလေ့ကျ ပေါက်ရောက်သည်။
အသုံးဝင်ပုံ : အာနိသင် ။ ။ မြန်မာဆေးကျမ်းများအလိုအရ ကျီးအာသီးသည် ခါးသည် ၊ အနည်းငယ် ချိုသည်၊ သိမ်မွေ့သော အရသာ ရှိသည်။ နှလုံးနှင့် မသင့် ချေ။ အရည်သည် ဝမ်းသင့်စေသည်။
အသုံးဝင်ပုံ-
အသီး
၁ ။ ကျီးအာသီးကိုကြိတ်၍ အုန်းဆီနှင့် ရောကျိုပြီး ခပ်နွေးနွေး ထည့်ပေးက နားကိုက်နာနှင့် နှာခေါင်းတွင် ဖြစ်သော အနာများကို ပျောက်စေသည်။ နှာပုပ်ရောဂါတွင် နှာခေါင်း ထဲသို့ ယင်းဆီကို အစက်လိုက် ထည့်ပေးရ၏ ။
၂ ။ ၎င်းအသီးခြောက်ကို ချေ၍ ဆေးလိပ် ၊ ဆေးတံတွင် ထည့်သောက်ခဲ့သော် ပန်းနာ၊ ရင်ကျပ်ရောဂါပျောက်ကင်း၏ ။
၃ ။ အသီးကို လည်ချောင်းရောဂါ ၊ အစာမကြေရောဂါ ၊ ချောင်းဆိုးရောဂါ ၊ ကုဋ္ဌနူနာရောဂါ ၊ နာတာရှည် ရောဂါ ၊ အစာအိမ်နှင့် စပ်လျဉ်းသောရောဂါများ အတွက် အသုံးပြုသည်။
အမြစ်
၁ ။ ကျီးအာမြစ်ကို သွေး၍ လျှာတွင် ပွတ်ပေးလျှင်တစ်ခဏချင်းပင် သလိပ်ကို ကြေစေ၏ ။ အမြစ်သက်သက် အမှုန့်ကို ထိပ်ကပ်နာ ရောဂါ၌ ရှူရ၏ ။
၂ ။ အမြစ်ဥကိုပြုတ်၍ ပျားရည်နှင့် သောက်က ဆီးအောင့် နာ ပျောက်၏ ။

ကိုးကား
-------

1. ↑  The Plant List (retrieved 14/8/2017)
တစ်ယောက်စီး ဂလိုက်ဒါ
ဂလိုက်ဒါခေါ် လေယာဉ်လျှောသည် စက်မပါဘဲ ပျံသန်းနိုင် 
သော လေယာဉ်တစ်မျိုးဖြစ်သည်။ ဂလိုက်ဒါကို တောင်ဆင်ခြေ 
လျှောမှ အရှိန်ဖြင့် လျှောချလိုက်သောအခါ၌ဖြစ်စေ လေယာဉ်ပျံ 
သို့မဟုတ် မော်တောာ်ကားဖြင့် ဆွဲ၍ ပြေးသောအခါ၌ဖြစ်စေ 
လေဟုန်စီးကာ လေယာဉ်ပျံကဲ့သို့ ပျံသန်းနိုင်သည်။ ဂလိုက်ဒါ 
သည် အလွန်ပေါ့သောကြောင့် အထက်သို့ တိုက်ခတ်နေသော 
လေစီးကြောင်းထဲတွင် အတော်မြင့်မြင့် ပျံတက်နိုင်ပြီးလျှင် ခရီး 
အတော်ဝေးဝေးသို့လည်း ပျံသန်းသွားနိုင်သည်။ သို့သော် 
စက်ပါသော လေယာဉ်ပျံတို့လောက်ကား ကြာမြင့်ဝေးလံစွာ 
မပျံသန်းနိုင်ချေ။

ဂလိုက်ဒါတွင် စက်မပါသည်မှအပ လေယာဉ်ပျံမှာကဲ့သို့ပင် 
အမြီး၊ တောင်ပံနှင့် ကိုယ်ထည်များပါရှိသည်။ အတောင်နှင့် 
အမြီးတွင်လည်း လေယာဉ်ပျံမှာကဲ့သို့ပင် ထက်အောက်ဘယ်ညာ 
သို့ တက်ဆင်းလှည့်ပတ်နိုင်အောင် ပဲ့များအသီးသီး တပ်ဆင် 
ထားလေသည်။ လူတို့သည် ဂလိုက်ဒါကို လေယာဉ်ပျံမပေါ်မီ 
အချိန်က အမျိုးမျိုး ကြိုးစားကြံစည်ခဲ့ကြလေသည်။ သို့သော် 
ခရစ် ၁၈၉၁ ခုနှစ်တွင်မှ ဂလိုက်ဒါကို အောတိုးလီလီယင်သဲ 
နှင့် ဂစ်စတပ် အမည်ရရှိသော ညီနောင်၂ ဦးတို့က ပထမဆုံး 
အောင်မြင်စွာ ပျံသန်းနိုင်ခဲ့သည်။ လေယာဉ်ပျံကို ရှေးဦးစွာ 
ကြံစည်ခဲ့ကြသော ရိုက်ညီနောင်တို့ပင်လျှင် ဂလိုက်ဒါများဖြင့် 
စမ်းသပ်လေ့လာခဲ့ကြရလေသည်။

ဂလိုက်ဒါတွင် အလွတ်ပျံသန်းနိုင်သော အမျိုးနှင့် 
လေယာဉ်ပျံကကြိုးဖြင့် ဆွဲဆောင်ရသော အမျိုးဟူ၍ ၂ မျိုး 
ရှိသည်။ ပထမအမျိုးတွင် တစ်ဖန် အပျော်စီး ဂလိုက်ဒါနှင့် 
လေယာဉ်ပျံ အမောင်းသင်ဂလိုက်ဒါ ဟူ၍ ၂ စားရှိပြန်သည်။ 
အခြားတစ်မျိုးမှာ ဝန်တင်ဂလိုက်ဒါမျိုး ဖြစ်၍ သာမန် 
ဂလိုက်ဒါတို့ထက် ကြီးမားကြသည်။ အချို့မှာ လူ ၃ဝ ခန့် 
အထိ တင်ဆောင်နိုင်အောင်ပင် ကြီးမားကြသည်။ ဤဝန်တင် 
ဂလိုက်ဒါမျိုးကို စီးပွားရေးဖက်၌ ကုန်ပစ္စည်းတင်ရန်အသုံးပြု၍ 
စစ်ပွဲများ၌ စစ်သား၊ စစ်လက်နက်နှင့် စစ်ရိက္ခာများ သယ်ယူ 
ပို့ဆောင်ရန် အသုံးပြုကြသည်။ ဗိုလ်ချုပ်မှူး ဝင်းဂိတ်သည် 
ပြီးခဲ့သော ဒုတိယကမ္ဘာစစ်အတွင်းက မြန်မာနိုင်ငံရှိ ဂျပန်တပ် 
များကို ပြန်လည်ထိုးစစ်ဆင်ခဲ့စဉ်က ဤဂလိုက်ဒါမျိုးကို 
ထိရောက်စွာ အသုံးပြုခဲ့လေသည်။

အဂ‡လန်၊ ဂျာမနီ၊ အမေရိကန်၊ ရုရှားစသော နိုင်ငံကြီးတို့၌ 
ဂလိုက်ဒါများ အလွန်ခေတ်စားခဲ့သည်။ အထူးသဖြင့် ဂျာမနီ 
နိုင်ငံ၌ ပထမကမ္ဘာစစ်ပြီးခေတ်တွင် ထူးထူးခြားခြား ခေတ်စား 
ခဲ့၍ ဂလိုက်ဒါစီး သူရဲကောင်းများ ပေါ်ပေါက်ခဲ့ကြသည်။ 
ထို့နာက်တွင် ဂလိုက်ဒါသည် ရုရှားနိုင်ငံ၌လည်း သိသိသာသာ 
ခေတ်စားလာခဲ့ပေသည်။

ဂလိုက်ဒါနှင့် အဝေးဆုံး ပျံသန်းခဲ့သော ကမ္ဘာစံချိန်မှာ 
မိုင်ပေါင်း ၄၆၅၅၃၂ ဖြစ်သည်။ ထိုခရီးကို အောက်လဂါက 
လက်ပီကိုဗာဆိုသူ ရုရှားအမျိုးသမီးလေသူရဲက ၁၉၃၉ ခုနှစ် 
တွင် ပျံသန်းခဲ့သည်။ အမြင့်ဆုံးပျံသန်းခဲ့သော ကမ္ဘာ့စံချိန်မှာ 
စတင်ပျံသန်းရာမှ ပေပေါင်း ၂၆၄၁ဝ မြင့်သည်။ ထိုအမြင့်ကို 
ပါအိပ်ဆဲပါဆန်ဆိုသူ ဆွီဒင်အမျိုးသားတစ်ဦးက ၁၉၄၇ ခုနှစ် 
တွင် ပျံသန်းခဲ့သည်။ လေထဲ၌ အကြာဆုံးနေခဲ့သော ကမ္ဘာ့ 
စံချိန်မှာ ၃၆ နာရီ ၃၅ မိနစ်ဖြစ်သည်။ ထိုစံချိန်ကို ကွတ်ရှမစ် 
ဆိုသူ ဂျာမန်အမျိုးသားတစ်ဦးက တွင်ခဲ့လေသည်။ 

[1]

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၃)
စက်ဘီးစီးခြင်းတမ်းပလိတ်:SHORTDESC:စက်ဘီးစီးခြင်း
2021 Giro d'Italia ပြိုင်ပွဲတွင်တွေ့ရသော စက်ဘီးအားကစားသမားများ
လန်ဒန်မြို့တွင် ကင်းလှည့်နေသော စက်ဘီးစီး ပုလိပ်များ
သီရိလင်္ကာနိုင်ငံမှ စက်ဘီးစီးနေသော အမျိုးသမီးတစ်ဦး
အမ်စတာဒမ်မြို့ရှိ စက်ဘီးလမ်း(bike lane) တစ်ခု။ စက်ဘီးလမ်းဆိုသည်မှာ အမြန်ယာဉ်များဝင်ရောက်သွားလာခွင့်မပေးသည့် စက်ဘီးစီးသူများအတွက်သာ သီးသန့်ဖောက်ထားသောလမ်းကြောင်းများကို ဆိုလိုသည်။
**စက်ဘီးစီးခြင်း** (cycling or bicycling or biking)သည်
သယ်ယူပို့ဆောင်ရေးအတွက်ဖြစ်စေ၊ အားလပ်ချိန်အပန်းဖြေမှု
(recreation)အတွက်ဖြစ်စေ၊ အားကစားအနေဖြင့်ဖြစ်စေ စက်ဘီးကိုအသုံးပြုခြင်းကို
ဆိုလိုသည်။
ဤသို့အသုံးပြုသူများကို မြန်မာဘာသာတွင် ရိုးရိုးသာမန်
အပျော်စီးခြင်းဖြစ်စေ၊ သယ်ယူပို့ဆောင်ရေးအတွက်ဖြစ်စေ စီးသူများကို
စက်ဘီးစီးသူများဟု ခေါ်ကြပြီး၊ အားကစားပြိုင်ပွဲဝင်စီးသူများကိုမူ
စက်ဘီးအားကစားသမားများဟု ခေါ်ကြသည်။ အင်္ဂလိပ်ဘာသာတွင်မူ ဆိုက်ကလစ်
(cyclists)၊ ဘိုင်ဆိုက်ကလစ် (bicyclists)
 သို့မဟုတ်
ဘိုက်ကာ(bikers)ဟုခေါ်ကြသည်။ 
ဘီးနှစ်လုံးတပ် စက်ဘီးများသာမက၊ ဘီးတစ်လုံးတပ်စက်ဘီးများ (unicycles)၊ ဘီးသုံးလုံးတပ်စက်ဘီးများ
(tricycles)၊ ဘီးလေးလုံးတပ်စက်ဘီးများ (quadracycles)၊ အိပ်နင်းစက်ဘီးများ
(recumbent) အစရှိသည့် လူအားဖြင့် မောင်းနှင်သော ဘီးတပ်ယာဉ်များအား
စီးနင်းခြင်းအားလုံးကိုလည်း စက်ဘီးစီးခြင်းဟုပင် ခေါ်ကြသည်။

စက်ဘီးများကို ၁၉ ရာစုတွင် စတင်အသုံးပြုလာကြပြီး၊ ယခုအခါ
ကမ္ဘာတစ်ဝန်းလုံးတွင် ခန့်မှန်းခြေ တစ်ဘီလီယံ (သန်းတစ်ထောင်)ခန့် အရေအတွက်ရှိသည်။
စက်ဘီးစီးခြင်းသည် ကမ္ဘာ့နေရာအများအပြားနှင့် အထူးသဖြင့် လူနေထူထပ်သော ဥရောပမြို့ကြီးများတွင်
တစ်နေရာမှတစ်နေရာသို့ သွားလာခြင်းအတွက် အဓိကသယ်ပို့နည်းလမ်းများ ဖြစ်နေသည်။

စက်ဘီးစီးခြင်းကို တာတို သို့မဟုတ် တာလတ်ခရီးအကွာအဝေးများအတွက်
ထိထိရောက်ရောက်နှင့် အကျိုးများသော သယ်ယူပို့ဆောင်မှုနည်းလမ်းတစ်ခုအဖြစ်
အများစုက မှတ်ယူကြသည်။

ကိုးကား
-------

1. ↑  *Oxford English Dictionary* (Second ed.)။ Oxford University Press။ 1989။ cycling: The action or activity of riding a bicycle etc.
2. ↑  *Oxford English Dictionary* (Second ed.)။ Oxford University Press။ 1988။ cyclist: One who rides a cycle or practises cycling.
3. ↑  *Oxford English Dictionary* (Second ed.)။ Oxford University Press။ 1989။ bicyclist: One who rides a bicycle.
4. ↑  Oxford English Dictionary။ www.oed.com။  2013-09-26 တွင် ပြန်စစ်ပြီး။ "biker: A cyclist, a person who rides a bicycle.""
5. ↑  Bicycles produced in the world။ Worldometers။  2014-04-25 တွင် ပြန်စစ်ပြီး။
6. ↑  Bike Culture: Europe vs America (in en-US) (2017-06-22)။  2022-01-12 တွင် ပြန်စစ်ပြီး။
7. ↑  HowStuffWorks "Is there a way to compare a human being to an engine in terms of efficiency?"။ Auto.howstuffworks.com (2000-12-05)။  2009-09-29 တွင် ပြန်စစ်ပြီး။
8. ↑  Komanoff၊ Charles (2004)။ "Bicycling"။ in Cleveland၊ Cutler J. (ed.)။ *Encyclopedia of Energy*။ Elsevier။ pp. 141–50။ doi:10.1016/B0-12-176480-X/00185-6။ ISBN 978-0-12-176480-7။
**ခံတက်ပင်**ကို ကုန်းခံတက်ပင်ဟူ၍လည်း ခေါ်ကြသည်။ မြန်မာနိုင်ငံတွင် ခံတက်ပင်များကို မြေပြင်အမြင့် ပေပေါင်း ၃၅ဝဝ မြင့်သည့်နေရာအထိ တွေ့ရှိနိုင်သည်။ ခံတက်ပင်သည် အမြင့်မှာ ပေ ၃ဝ ခန့်အထိ ရှိတတ်၍ ပင်စည်လုံးပတ်မှာ ၃ ပေမှ ၅ ပေအထိ ရှိတတ်သော ပင်လတ်မျိုးဖြစ်သည်။ ယင်းကို အများအားဖြင့် စိုက်ပျိုးယူတတ်ကြသည်။ ခံတက်ပင်သည် နွေ ရာသီတွင် အရွက်ကြွေ၍ ဆင်စွယ်ရောင်အပွင့်များ ပွင့်သည်။ အသီးမှာ ဝမ်းဘဲဥအကြီးစားခန့်ရှိ၍ အခွံတွင် အပြောက်အပိမ့် များ ရှိသည်။ ခံတက်ပင်သည် သဘာဝအလျောက် ပေါက်ရောက်သော အပင်ဖြစ်သည်။

ပုံသဏ္ဌာန်
----------

အပင် ရွက်ကြွေပင်လတ်မျိုးဖြစ်၍ ပေ ၃၀ ကျော်အထိ မြင့်၏။ အကိုင်းအညွန့်များပေါ်တွင် အဖြူစင်းများ ရှိ၍ အပင်စည် အခေါက် မီးခိုးရောင်ရှိသည်။ အတွင်း သားမာဆတ်ပြီး အဝါရောင်ရှိ၏။ ရင့်ကအညိုရောင် သို့ပြောင်းသွား၏။ အရွက် ၃ ရွက်မြွှာပေါင်းဖြစ်၍ ရွက်လွှဲထွက်သည်။ ရွက်ညှာ ရှည်သည်။ ရွက်မြွှာများ ၃-၆ လက်မအထိရှည်သည်။ ရွက်ပြား၏ ကျောဘက်တွင် ရွက်ကြောများထင်ရှား စွာရှိသည်။ ရွက်ထိပ်ချွန်သည်။ ရွက်ရင်းသွယ်သည်။ ရွက်နားညီ၍ ရွက်ပြားချောသည်။ အပွင့် အချင်း ၂-၃ လက်မအထိရှိသည်။ အပွင့်ကြီးမား သည်။ အဝါနုရောင်ရှိ၍ မြောက်မြားစွာပွင့်၏။
အသီး အဝါရောင်ရှိသည်။ အချင်း ၁-၂ လက်မရှိ၍ ဘဲဥပုံ သို့မဟုတ် လုံးဝိုင်းသည်။ အသားထူသည်။ အခွံမာ ၍ကြမ်းသည်။ ကျောက်ကပ်ပုံ အစေ့များစွာပါသည်။

အသုံးပြုခြင်း
-------------

ခံတက်သား၏အရောင်မှာ ဝါကြန့်ကြန့်ဖြစ်၍ အသင့် အတင့်မာကာ အသားညီသည်။ ထိုအသားကို အိမ်အသုံး အဆောင်များ၊ ဗုံများနှင့် ခေါင်းဖြီးရန်ဘီးများ ပြုလုပ်ကြသည်။ သေတ္တာများလည်း ပြုလုပ်နိုင်သည်။

ခံတက်ရွက်
ခံတက်ရွက်နုများကို အချဉ်တည်ကာ တို့စရာအဖြစ်၊ လက်သုတ်အဖြစ် စားလေ့ရှိကြသည်။ ခံတက်ပင်၏ ဆေးဖက်ဝင်ပုံကား၊ အခေါက်ကို အနာရောဂါ သက်သာစေသော ဆေးအဖြစ်ဖြင့်လည်းကောင်း၊ အရွက်နှင့် အမြစ်၏အခေါက်တို့ကို အရေပေါ်၌ နဂိုရောင်ဖြစ်လာအောင် အုံပေးလိမ်းပေးသော ဆေးအဖြစ်ဖြင့်လည်းကောင်း၊ အသုံးပြုနိုင်ပေသည်။ ရေခံတက်ပင်သည်လည်း ခံတက်မျိုးဝင် အပင် ဖြစ်သည်။ သို့သော် ရေခံတက်ပင်သည် ချုံယောင်၊ ပင်ယောင် အပင်ငယ်ဖြစ်၍၊ ယင်းတို့ကို မြန်မာနိုင်ငံအောက်ပိုင်းတွင် တွေ့ရလေသည်။

### ဆေးဖက်ဝင် အသုံးပြုခြင်း

မြန်မာဆေးကျမ်းများ အလိုအရ ခံတက်သည် ခါးသက်သက်ရှိ၏၊ ပူသောဂုဏ်သတ္တိ ရှိ၏၊ ဝမ်းမီး ကိုတောက်စေ၏၊ ဝမ်းကိုအနည်းငယ် သက်စေ၏၊ လေနှင့်သလိပ်ကို ကြေစေ၍ ဆီးအောင့်ရောဂါ၊ ကျောက်တည်ရောဂါနှင့် သွေးဖောက်ပြန်ခြင်းကို ပျောက်ကင်းစေနိုင်စေ၏။

#### အခေါက်

သက်တန့်နှင့် အနာပေါက်နာတို့၌ အခေါက်ကို ပရန္နဝါ မြစ်နှင့် သွေးသောက်သော် လျင်မြန်စွာ ပျောက်၏။

#### အရွက်

အရွက်ကိုကြိတ်၍ ရေနှင့်ဖျော်ပြီး မီးဖြင့် နွေးအောင်ပြု၍ ကိုက်ခဲနာကျင်ရာ၌ လိမ်းသော် အကိုက်အခဲများ ပျောက်၏။ ရွက်ကြိတ်ညှစ်ရေနှင့် ကွမ်းရွက်ကြိတ်ညှစ်ရေ ဆတူယူ၍ ထောပတ်နှင့်ရောသောက်သော် အဆစ်ရောင်ရောဂါ ပျောက်၏။ ခံတက်ချဉ်ထည့်စားခြင်း ၊ သုပ်စားခြင်းဖြင့် လေထိုးလေအောင့် ရောဂါပျောက်၏။

#### အမြစ်

အမြစ်ခေါက်ကို ၄ ခွက် တစ်ခွက်တင် ပြုတ်သောက်သော် ဆီးချို ၊ ကျောက်တည်ရောဂါ ပျောက်၏။ ယင်းပြုတ်ရည်တွင် ကြံသကာ ရောသောက်သော် ဆီးအိမ်ရောင်ရောဂါနှင့် ကျောက်တည်ရောဂါ ပျောက်၏။
အမြစ်ကို အပြင်းဖျား ရောဂါကုဆေး၌လည်း ထည့်သွင်းအသုံးပြု၏။

ကိုးကား
-------

1. ↑  Botanic Gardens Conservation International (BGCI). (2019). "*Crateva religiosa*". *IUCN Red List of Threatened Species* **2019**. IUCN. doi:10.2305/IUCN.UK.2019-2.RLTS.T32627A145369995.en.
2. ↑  မြန်မာ့စွယ်စုံကျမ်း၊ အတွဲ(၂)
3. ↑
**တူဒေါင်း အမ်ဒို**(Tadao Ando)သည် ဂျပန်လူမျိုး အာခီတက် တစ်ယောက် ဖြစ်သည်။ Architectural historian Francesco Dal Co ကိုမှီငြမ်းကာ Architecture နှင့် Landscape ပညာရပ်ကို ကိုယ်တိုင်လေ့လာသင်ယူခဲ့သော အာခီတက်တစ်ယောက် ဖြစ်သည်။ သူ၏ ဒီဇိုင်းများသည် ဂျပန်နိုင်ငံ၏ ယဉ်ကျေးမှု အငွေ့အသက်များ ပါဝင်လေ့ရှိပြီး Haiku effect ထည့်သွင်းထားသည်ဟု ဆိုသည်။ သူ၏ ဒီဇိုင်းများတွင် ရှင်းလင်းသော နေရာလွတ်များကို များများထည့်သုံးပြီး ရိုးရှင်းမှု၏ လှပခြင်းကို အထူးပြုလေ့ ရှိသည်။ Spatial Circulation ကို ဆန်းကြယ်စွာ အသုံးပြုပြီး ရိုးရှင်းသော အသွင်အပြင်ကို ရရှိစေရန်လည်း ထိန်းသိမ်းကာ ဒီဇိုင်းရေးဆွဲလေ့ ရှိသည်။ Architecture သည် Society ကို ပြောင်းလဲပြစ်နိုင်သည်ဟု ယုံကြည်ထားသူလည်း ဖြစ်သည်။ အဆောက်အဦများကို ကွန်ကရိနှင့်သာ အသုံးပြုဖန်တီးလေ့ ရှိပြီး ကွန်ကရိ၏ သဘာဝအတိုင်း အရောင်အသွေးများကိုပါ မပြုမပြင်အသုံးပြုသည်။ သူ၏ လက်ရာများထဲတွင် ခရစ်ယာန်ဘာသာ ဘုရားကျောင်း တစ်ခုဖြစ်သော the Church of the light မှ ကွန်ကရိကို အသုံးပြုကာ Cleanliness, weightless-ness ဖြစ်သောခံစားမှုနှင့် အတူ နာမည်ကြီးသော အဆောက်အအုံ တစ်ခုဖြစ်သည်။

ငယ်ဘဝ
-----

၁၉၄၁-ခုနှစ်၊ စက်တင်ဘာလ (၁၃)ရက်တွင် ဂျပန်နိုင်ငံ အိုဆာကာမြို့တွင် မွေးဖွားခဲ့သည်။ မိမိဘာသာ လေ့လာခြင်းဖြင့် ထူးချွန်သော ဗိသုကာဖြစ်လာသူ ဖြစ်သည်။ သူ့ထံတွင် မိနစ်အနည်းငယ်သာ ကွာပြီး မွေးဖွားလာသော အမွှာညီငယ်တစ်ဦး ရှိပြီး အသက် နှစ်နှစ် အရွယ်ခန့်တွင် မိသားစုက ၎င်းတို့ကို ကွဲကွာစေခဲ့သည်။ တူဒေါင်းသည် အဖွားဖြစ်သူ လက်ထဲတွင် ကြီးပြင်းလာခဲ့ရသည်။ စစ်ပြီးကာစ ဂျပန်နိုင်ငံတွင် ကြီးပြင်းရသည့် အလျောက် သူ၏ အချိန်တော်တော်များများကို အိမ်၏ ပြင်ပတွင်သာ ကုန်ဆုံးခဲ့သည်။ ပရော်ဖက်ရှင်နယ် ဗိသုက ဘဝကို ခြေမချရသေးခင် အထိ လက်ဝှေ့သမားအနေဖြင့် အလုပ်လုပ်ခဲ့ရသေးသည်။ အထက်တန်းကျောင်း ဒုတိယနှစ်တွင် တိုကျိုမြို့သို့ လေ့လာရေး ခရီးသွားရာမှ Frank Llyod ဒီဇိုင်းဆွဲထားသော Imperial-Hotel ၏ ဖမ်းစားမှုကို ခံခဲ့ရပြီး အထက်တန်းကျောင်း ဘွဲ့ရအပြီး နှစ်နဗစ်ခန့် အကြာတွင် ဗိသုကာပညာကို လေ့လာလိုက်စားရန် အတွက် သူ၏ လက်ဝှေ့သမားဘဝကို ရပ်တန့်ပစ်ခဲ့သည်။ သူသည် Interior Design နှင့် သက်ဆိုင်သော သင်တန်းများနှင့် ပုံရေးဆွဲနည်းသင်တန်းများကို ညပိုင်း သင်တန်းအချိန်များတွင် သင်ယူခဲ့သည်။

ကိုးကား
-------

1. ↑  Author - Laurene Cen , Date - July. 12. 2018 , Website - www.archdaily.com
**အဆုတ်ရောင် ဘီရောဂါကာကွယ်ဆေး** (အင်္ဂလိပ်: Hib vaccine)သည် ဟေမိုဖီလပ်စ် အင်ဖလူရန်ဇေး 
 *Haemophilus influenzae (English)* ဟုခေါ်သော ဘက်တီးရီးယားပိုး ဘီအမျိုးအစားကြောင့်ဖြစ်သော အဆုတ်ရောင်ရောဂါကို ကာကွယ်ပေးသော ကာကွယ်ဆေးတစ်မျိုးဖြစ်သည်။ ဤကာကွယ်ဆေးကို ပုံမှန်ထိုးသင့်သော ကာကွယ်ဆေးများစာရင်းထဲတွင် ထည့်သွင်းထားသောနိုင်ငံများတွင် ပြင်းထန်သည့် အဆုတ်ရောင် ဘီရောဂါဖြစ်ပွားမှုနှုန်း (၉၀)ရာခိုင်နှုန်းထက်ပို၍ ကျဆင်းသွားကြောင်းတွေ့ရသည်။ ထို့အတူ ဦးနှောက်အမြှေးရောင်ခြင်း (meningitis)၊ အဆုတ်ရောင်ခြင်း (pneumonia)နှင့် လေပြွန်ဖုံးရောင်ခြင်း (epiglottitis)တို့ ဖြစ်ပွားမှုနှုန်းများပါ ကျဆင်းသွားသည်။ 

အဆုတ်ရောင် ဘီရောဂါကာကွယ်ဆေးကို ကမ္ဘာ့ကျန်းမာရေးအဖွဲ့နှင့် အမေရိကန်နိုင်ငံ ရောဂါကာကွယ်ရေးနှင့်တိုက်ဖျက်ရေး ဗဟိုဌာနကပါ အသုံးပြုရန် အကြံပြုထားသည်။ ကလေးအသက်(၆)လမတိုင်ခင်တွင် (၂)ကြိမ် သို့မဟုတ် (၃)ကြိမ်ပေးရသည်။ ပထမအကြိမ်ဆေးကို ကလေးအသက်(၆)ပတ်ခန့်တွင် ပေးရပြီး နောက်ပိုင်းအကြိမ်များကို နောက်ထပ်(၄)ပတ်စီခြား၍ ပေးရသည်။ အကယ်၍ နှစ်ကြိမ်သာ ထိုးခံခဲ့ပါက နောက်တစ်ကြိမ်ထပ်ထိုးသင့်သည်။ ဤကာကွယ်ဆေးကို ကြွက်သားအတွင်းသို့ ထိုးနှံရသည်။

အဆုတ်ရောင် ဘီရောဂါကာကွယ်ဆေးကြောင့် ပြင်းထန်သော ဘေးထွက်ဆိုးကျိုးများ ဖြစ်လေ့မရှိပါ။ (၂၀-၂၅)ရာခိုင်နှုန်းခန့်၌ ကာကွယ်ဆေးထိုးသည့်နေရာတွင် နာကျဉ်ခြင်းဖြစ်တတ်ပြီး (၂)ရာခိုင်နှုန်းခန့်တွင် ကိုယ်ပူခြင်းဖြစ်တတ်သည်။ ပြင်းထန်သော ဆေးမတည့်သည့်တုံ့ပြန်မှုနှင့် သက်ဆိုင်ကြောင်း အထောက်အထားမရှိပါ။ ဤကာကွယ်ဆေးကို သီးသန့်ဆေးအဖြစ်နှင့် အခြားကာကွယ်ဆေးများဖြင့် ရောစပ်ထားသောဆေးအနေဖြင့်ပါ ရရှိနိုင်သည်။ မေးခိုင်၊ ဆုံဆို့၊ ကြက်ညှာရောဂါကာကွယ်ဆေးများနှင့် ရောစပ်ထားသောဆေး၊ အသည်းရောင်အသားဝါ ဘီရောဂါကာကွယ်ဆေးနှင့် ရောစပ်ထားသောဆေးတို့အနေဖြင့် ရရှိနိုင်သည်။ ဤကာကွယ်ဆေးများသည် ရောဂါပိုး၏ပဋိဇာတ်နှင့် သယ်ဆောင်ပေးသောပရိုတိန်းတို့ကို ပေါင်းစပ်ထားသော ကွန်ဂျုဂိတ်ကာကွယ်ဆေး(conjugate vaccine) အမျိုးအစားများဖြစ်သည်။ ပထမဆုံး အဆုတ်ရောင် ဘီရောဂါကာကွယ်ဆေးကို (၁၉၇၇)ခုနှစ်တွင် စတင်ပြုလုပ်ခဲ့ပြီး (၁၉၉၀)နှစ်ပိုင်းတွင် ပို၍အကျိုးသက်ရောက်မှုရှိသောဆေးဖြင့် အစားထိုးအသုံးပြုခဲ့သည်။ (၂၀၁၃)ခုနှစ်တွင် နိုင်ငံပေါင်း(၁၈၄)နိုင်ငံတွင် ဤကာကွယ်ဆေးကို ပုံမှန်ထိုးသင့်သော ကာကွယ်ဆေးအဖြစ် သတ်မှတ်ခဲ့ကြသည်။ ကမ္ဘာ့ကျန်းမာရေးအဖွဲ့မှ သတ်မှတ်ထားသည့် အခြေခံကျန်းမာရေးစနစ်အတွက် အဓိကလိုအပ်သောဆေးများထဲတွင် တစ်ခုအပါအဝင်ဖြစ်သည်။ (၂၀၁၄)ခုနှစ်တွင် လေးမျိုးစပ်ဆေး၏ လက်ကားဈေးမှာ (၁၅.၄၀)ဒေါ်လာဖြစ်ပြီး အမေရိကန်နိုင်ငံတွင် (၂၅-၅၀)ဒေါ်လာခန့် ပေးရသည်။

ကိုးကား
-------

1. 1 2 3 4 5 6  "Haemophilus influenzae type b (Hib) Vaccination Position Paper – July 2013."
2. ↑  "Haemophilus b conjugate vaccines for prevention of Haemophilus influenzae type b disease among infants and children two months of age and older.
3. ↑  "WHO Model List of EssentialMedicines" (PDF).
4. ↑  "Vaccine, Pentavalent" Archived 25 January 2020 at the Wayback Machine..
5. ↑  Hamilton, Richart (2015).
Leucas cephalotes Spreng (ပင့်ကူထိပ်ပိတ်)
-----------------------------------------

* ပင့်ကူထိပ်ပိတ်ပင်Botany Term : Leucas cephalotes Spreng
* Species/Family : Labiatae

ပုံသဏ္ဌာန် : အပင်--တစ်နှစ် ခံ အပင်ငယ် မျိုး ဖြစ်၏။ ၂ ပေ ကျော်ကျော် ခန့် မြင့်၏။ အပင် အပေါ်ပိုင်း၌ အကိုင်း အလက် အခက် အရွက် အသီး အပွင့် တို့ ပေါ်ထွက် သည်။ အောက်ပိုင်းအကိုင်းတို့ ကွေးညွှတ် လျက်ရှိ ၏။ တစ်ပင်လုံးခြုံ ကြည့်လျှင် ဘုံ ၇ ဆင့် ရှိသော ပြာသာဒ် နှင့် တူ၏။ ပင်စည်အနှံ့ အမွေးများရှိသည်။
အရွက်-- ရွက်ဆိုင် ထွက်သည်။ အလျား ၃ လက်မခန့် ရှည်ပြီး အနံ ၁ လက်မခန့် ကျယ်၏။ လှံစွပ် ပုံသဏ္ဌာန် ရှိ၏။ အဖျား ချွန် အရင်း သွယ်သည်။ ရွက်နား၌ ညီညာသော အထစ်ကလေးများ ရှိ၏။ ရွက်ညှာ တိုသည်။
အပွင့်-- ပင်လုံး ထိပ်ဖျားမှ ထွက်သော ပွင့်ခိုင် တစ်ခုစီပေါ်တွင် ပွင့်၏။ အပွင့်ဖြူကလေး များသည် ပွင့်ဖတ်အုံ အတွင်း၌ ၅၀-၁၅၀ ထိ ရှိ၏။ အဖြူရောင်ပွင့်ဖတ်ကလေးများ အဖျား ၌ အညိုရောင် ရှိသည်။ ပွင့်ဖတ်လွှာကလေး များ ကြွေကျသွားသော်လည်း ပွင့်ဖတ်အုံ ပန်းအိုးသဖွယ် ကြွင်းကျန်ခဲ့၏။ နတ်တော်၊ ပြာသို လတွင် ပွင့်၏။
အသီး-- ပွင့်ဖတ်အုံအတွင်း၌ အစေ့ကလေး များသဖွယ် ရှိ၏။ တပို့တွဲ၊ တပေါင်းတွင် သီးသည်။
အသုံးပြုနိုင်သည့်
အစိတ်အပိုင်းများ : အရွက်၊ ပဉ္စငါးပါး။
မြန်မာနိုင်ငံတွင်
တွေ့နိုင်သောနေရာများ : မြန်မာနိုင်ငံ အနှံ့အပြားတွင် ပေါက်ရောက်သည်။ အထူးသဖြင့် မြန်မာနိုင်ငံ အောက်ပိုင်း တွင် အများဆုံး တွေ့ရသည်။
ပေါက်ရောက်ပုံ-- သဘာဝအလျောက် အလေ့ ကျ ပေါက်ရောက်သည်။
အသုံးဝင်ပုံ : အာနိသင်-- မြန်မာ ဆေးကျမ်းများ အလိုအရ ပင့်ကူထိပ်ပိတ်သည် ပူစပ်၏။ ချို၏။ စိမ့်၏။ ငန်၏။ ဝမ်းကို သက်စေ၏။ နှုတ်ကို မြိန်စေ၏။ လေသလိပ်ကို ကြေစေ၏။ ကိုယ်တခြမ်းသေ ရောဂါ ကို ပျောက်ကင်း စေ၏။ အရွက်သည် ချို၏။ ခြောက်သွေ့၏။ သည်းခြေကို ပွားစေ၏။ ကိုယ်ရေဝါ ရောဂါ၊ ဖောရောင်ခြင်း၊ ဆီးလွန်ရောဂါ၊ အဖျားရောဂါ တို့ကို ပျောက်စေ၏။
အသုံးပြုပုံ--
အရွက်--
၁။ မြွေကိုက်သော အနာကို ပင့်ကူထိပ်ပိတ် ရွက်သည် အထူး နိုင်နင်း၏။ ပင့်ကူ ထိပ်ပိတ် ရွက်ကြိတ်၍ ရသော အရည်ကို တိုက်ခြင်း၊ နှာခေါင်းတွင်းသို့ ထည့်ပေးခြင်းဖြင့် မြွေဆိပ်ကို ကျဆင်း ပြေပျောက် စေ၏။
၂။ ပင့်ကူထိပ်ပိတ် ရွက်ကို ကြိတ်၍ရသော အရည်၌ ပိတ်ချင်းသီးမှုန့် အနည်းငယ် ရောသောက်သော် အကြော ၊ အဆစ်ရောင်ရောဂါ ပျောက်၏။
၃။ အရွက်ကို ကြိတ်၍ရသော အရည်ဖြင့် လိမ်းပေးပါက ယားယံခြင်းကို ပျောက်ကင်း စေ၏။
ပဉ္စငါးပါး--
၁။ ပဉ္စငါးပါး ကြိတ်ညှစ်ရည်တွင် ငရုတ် ကောင်းမှုန့် အနည်းငယ် ရောစပ်၍ နဖူးကို သုတ်လိမ်းပေးသော် ခေါင်းကိုက် ရောဂါ ပျောက်၏။
၂။ ပင့်ကူထိပ်ပိတ် ကြိတ်ညှစ်ရည်တွင် လက်ချား မီးပေါက်မှုန့် ၊ ပျားရည် အနည်း ငယ် ရောစပ် တိုက်သော် သူငယ်နာ ချောင်းဆိုး ရောဂါ ပျောက်၏။
၃။ အပင်ပြုတ်ရည်၌ လေးညှင်း ၁ ပွင့် ၂ ပွင့် ထည့်သောက်သော် အဖျားပျောက်၏။
၄။ ကိုယ်သားကိုယ်ရေဝါသော ရောဂါ နှင့် သုက်ခန်းသောရောဂါအတွက် ပင့်ကူထိပ်ပိတ် ပင်ကို ပြုတ်သောက်ခြင်း ၊အရည်ညှစ် သောက်ခြင်း၊ အမြစ်ကိုသွေး၍ လည်းကောင်း၊ ကြိတ်ညှစ်၍ လည်းကောင်း သောက်ခြင်း၊ အရွက်၊ အပွင့် ၊အသီး တို့ကို ပြုတ်တို့၊ သုပ်စား ၊ ချက်စားခြင်းဖြင့် လည်းကောင်း ပျောက်ကင်းစေနိုင်၏။(ဆေးအဖြစ် သုံးခြင်း၌ သကြား အနည်း ငယ်စပ်၍ သုံးရ၏။)

ကိုးကား
-------

1. ↑
**တူနီးရှား စစ်ဆင်ရေး** (အင်္ဂလိပ်: Operation Tunisia) သည် အင်တာနက် အဖွဲ့အစည်းဖြစ်သော အမည်မဖော်လိုသူများမှ တူနီးရှားနိုင်ငံ အစိုးရအား တူနီးရှား တော်လှန်းရေးကာလအတွင်း တိုက်ခိုက်ခဲ့သည့် ဆိုက်ဘာစစ်ဆင်ရေး ဖြစ်သည်။

ဗျူဟာများ
---------

အနောနီးမစ်သည် မူလလက်ဟောင်း နည်းလမ်းအတိုင်း အစိုးရဝဘ်ဆိုဒ်များအား DDoS တိုက်ခိုက်မှုအား အတွဲလိုက် ခိုင်းစေသည်။ ထို့ပြင် ပြည်သူများအား ဆန္ဒပြကြရာတွင် အကူညီပေးခဲ့သည်။ ပိတ်ပင်ထားသော အင်တာနက်ကွန်ယက်များအား Tor ကဲ့သို့ ကိုယ်ယောင်ဖျောက် ကျော်လွှားနိုင်သည့် နည်းပညာများ စာရွက်စာတမ်းများ ကူညီပေးခဲ့သည်။  အနောနီးမစ်အဖွဲ့မှ တူနီးရှား အစိုးရအား DDOS တိုက်ခိုက်မည့်အကြောင်း ပထမဆုံး ကြေညာချက် ဗီဒီယိုအား YouTube ၌ ထုတ်ပြန်ခဲ့သည်။ တိုက်ခိုက်မှုကြောင့် သိပ်မကြာခင် တူနီးရှား အစိုးရဝဘ်ဆိုဒ်များ offline ဖြစ်ကုန်သည်။ အနောနီးမစ်သည် ဆန္ဒပြသူများအား လိုအပ်သည့် အကူညီများကို တူနီးရှား ဘလော်ဂါဖြစ်သူ Slim Amamou မှတဆင့် ထောက်ပံ့ပေးခဲ့သည်။ ယင်းအတွက် ၂၀၁၁ ခုနှစ်တွင် Slim Amamou သည် အဖမ်းခံရသည်။ နောက်ပိုင်းတွင် ပြန်လွှတ်ပေးခဲ့သည်။ တူနီးရှား စစ်ဆင်ရေးကြောင့် ယင်းအချိန်က တူနီးရှား သမ္မတ ဘန် အာလီသည် ရာထူးမှ နုတ်ထွက်ခဲ့ရသည်။

ကိုးကား
-------

1. 1 2  Anonymous Operation Tunisia rages, US Govt grows worried | MyCE – My Consumer Electronics။ Myce.com။  2011-05-01 တွင် ပြန်စစ်ပြီး။
2. ↑  Yasmine Ryan (2011-01-06)။ Tunisia's bitter cyberwar - Features။ Al Jazeera English။  2011-05-01 တွင် ပြန်စစ်ပြီး။
3. ↑  Norton၊ Quinn။ "2011: The Year Anonymous Took On Cops, Dictators and Existential Dread"၊ *Wired*၊ 2012-01-11။
4. ↑  Anonymous - Operation Tunisia - A Press Release။ YouTube။  2011-05-01 တွင် ပြန်စစ်ပြီး။
5. ↑  Brian's Coffeehouse: Operation Tunisia။ Bjulrich.blogspot.com (2011-01-03)။  2011-05-01 တွင် ပြန်စစ်ပြီး။
6. ↑  The new media: Between revolution and repression – Net solidarity takes on censorship - Reporters Without Borders။ En.rsf.org။ 3 March 2016 တွင် မူရင်းအား မော်ကွန်းတင်ပြီး။  2011-05-01 တွင် ပြန်စစ်ပြီး။

ပြင်ပလင့်
---------

* Website of Anonymous TN
**မင်္ဂလာဈေး**သည် မန္တလေးမြို့ရှိ အဓိကဈေးများအနက်မှ တစ်ခုဖြစ်သည်။၁၉၉၈ခုနှစ် မတ်လ ၂၆ရက်နေ့ ဖွင့်လှစ်ခဲ့သည်။ လေးထပ်အဆောက်အဦးဖြစ်ကာ ဈေးဆိုင်ခန်းများနှင့် လူနေတိုက်ခန်းများပါဝင်သည်။၂၀၁၆ခုနှစ် မတ်လ၂၂ရက်နေ့ ညတွင် မီးလောင်ကျွမ်းခဲ့ပြီး ဆက်လက်သုံးစွဲရန် မသင့်လျော်တော့သဖြင့် ဖြိုချခဲ့သည်။ မီးလောင်မှုကြောင့် ရုံးခန်း ၇ ခန်း၊ အရောင်းပြခန်း ၆ ခန်း၊ ဈေးဆိုင်ခန်း ၄၈၁ ခန်း၊ လူနေတိုက်ခန်း ၅၆ ခန်း စုစုပေါင်း အခန်း ၅၅၀ နှင့် ပျံကျဈေးဆိုင်များ အပါအဝင် အခန်းပေါင်း ၇၀၀ ကျော် ဆုံးရှုံးခဲ့ပြီး ကျပ်သန်းပေါင်း ၁​​ထောင်ကျော် ဆုံးရှုံးခဲ့သည်။

ယာယီမင်္ဂလာဈေးအား ၃၅လမ်းရှိ ဂေါ်ရာကွင်းတွင် ဖွင့်လှစ်ထားရှိသည်။မူလဆိုင်ခန်းပိုင်ရှင်များ၊မြို့တော်စည်ပင်နှင့် ဆောက်လုပ်ရေးကုမ္ပဏီတို့ ညှိနှိုင်း၍ မရသဖြင့် ၂၀၂၁ခုနှစ်အထိ ပြန်လည်တည်ဆောက်နိုင်ခြင်းမရှိသေးပေ။၂၀၂၀ပြည့်နှစ်အတွင်းက တိုင်းအစိုးရအဖွဲ့မှ ထိုနှစ်အတွင်း ၈ထပ်(သို့မဟုတ်)၁၀ထပ်ရှိသော ဈေးကို ပြန်လည်တည်ဆောက်ရန် စီစဉ်ထားကြောင်း ပြောကြားခဲ့သော်လည်း လက်တွေ့တွင် တည်ဆောက်နိုင်ခြင်းမရှိခဲ့ပေ။

ကိုးကား
-------

1. ↑  "မီးဘေးသင့် မန္တလေးမင်္ဂလာဈေးအတွက် ယာယီဆိုင်ခန်းများ ၂ လအတွင်း အပြီးဆောက်မည်"။
2. ↑  "မန္တလေး မင်္ဂလာဈေးသစ်တွင် မူလနေရာများ ပြန်ရရေး ဈေးသူဈေးသားများ တောင်းဆို"။ 16 May 2021 တွင် ပြန်စစ်ပြီး။ Archived from the original on 16 May 2021။
3. ↑  "မီးသင့် မန္တလေး မင်္ဂလာဈေး တည်ဆောက်မှု ယခုနှစ် စမည်"။
4. ↑  "မင်္ဂလာဈေး (မန္တလေး) တည်ဆောက်ရေးစီမံကိန်းဧရိယာသတ်မှတ်"။ 16 May 2021 တွင် ပြန်စစ်ပြီး။ Archived from the original on 16 May 2021။
**ဆိုးစရာတိုးသာ၍ ဖြစ်တတ်သတဲ့** ကဗျာကို မောင်းထောင်းဦးကျော်လှ ရေးသားခဲ့သည်။ သံချို ကဗျာအမျိုးအစားဖြစ်သည်။

အကြောင်းအရာ
-----------

၁၂၆၇ − ၆၈ ခုနှစ် နှင့် ၁၂၆၉ ခုနှစ်များအတွက် အထက်က ဖြစ်ပျက်ခဲ့ဖူးသော ရာဇဝင်အကိုးအကားများပြ၍ ဦးကျော်လှအထူးဖွဲ့ဆိုသီကုံးသော ခွန် ရှစ် ကိုး နှစ်များဖွဲ့ သံချို ဖြစ်သည်။

ဆိုးစရာတိုးသာ၍ ဖြစ်တတ်သတဲ့
--------------------------

ထောင်ရာဆယ် ရှစ်ဂဏန်းတွင်မှ၊ ညစ်ငြမ်းစွာ ပရမ်းပတာဖြစ်ခဲ့၊ ဆန်းစစ်ခါပြန်လို့တွက်လိုက်လျှင်၊ စပါးဆန် စားရန်ခက်မည့်ပြင်၊ အများကံကို တရာဉာဏ်နှင့် တွက်ကြတော့၊ ဒါးလှံချက်မလွတ်ချေ။  

  

ကိုးဆယ်ကျော် ကိုးဆယ်ရှစ်မှလ၊ လယ်မဇ္ဈေသည်နှစ်ခု၊ မယ်နုတောင်ညာပျော်နှင့်၊ ဘကြီးတော် ကုန်းဘောင်မင်းရယ်တို့၊ နောင်ရင်းညီ စစ်အထိုးတွင်မှ၊ ခေတ်ဆိုးပုံမြို့တကာကြောက်ကြရ၊ ထိုနောက်တခါပေါ်တဲ့၊ နှစ်ရာကျော် ရှစ်အစွန်းတွင်ဖြင့်၊ ကုန်းဘောင်မှာ ဘုန်းရောင်နွမ်းခဲ့၊ တောင်နန်းတည်အမွေခံ၍၊ ပြည်ပုဂံအမြစ်ရင်းပေမို့၊ ရှစ်စင်းပြိုင်ထီးဖြူလှစ်၊ မင်းဖြစ်ခဲ့ပေ။  

  

တစ်တဆယ် ရှစ်သွယ်မြောက်တော့၊ အနောက်မှာ ကြည်ရောင်မီးရယ်တို့၊ ပြည်ကြီး လောင်ကမန်းပါ့၊ တောင်နန်းမှာ ပဟိုရ်ထူ၍ခခဲ့၊ ပုရပြည် တည်အဟောင်းငယ်က၊ ရွှေ့ပြောင်းကာ ပြည်ပျက်ငြားသော်ကြောင့်၊ အစားအစာကွယ်တဲပြင်၊ ခုနှစ်ဆယ် ရှစ်အစွန်း၊ မြင်ကွန်းရန်မငြိမ်းခဲ့၊ ပတိမ်းမှာ စစ်မအေးလို့၊ နှစ်လေးဆယ်ခုနစ်စွန်း၊ လွန်လွန်းစွာ၊ တချီလောပုံက၊ သီပေါစံ နေနွယ်မြစ်တို့၊ မထိန်းနိုင် ဒယိမ်းဒယိုင်ဖြစ်ပြန်ရ၊ ကိန်းရှစ်ကြောင့် ကမ္ဘာဝေ၊ သတ္တဝါတွေ ညစ်ငြူး။  

  

၁၂၆၈ မှာတော့၊ လူစစ်သည်မဆိုထားနှင့်တော့၊ သိကြားဣန္ဒုရာဇ်ကယ်က၊ နတ်စစ်သည် ဗိုလ်ခြေနှင့် ရောက်သော်လဲ၊ အမြောက်တွေ စိန်တွေဗုံးငယ်နှင့်၊ ဘိလပ်စံတပ်ခံလို့ မှုန်းနိုင်ငဲ့၊ ကံဘုန်းရှိန် သမ္ဘာကြီးပေမဲ့၊ ကာဆီးနိုင်ပါ့မလားရယ်လို့၊ ဗျာများကာ စိတ်မှာညစ်မိတော့၊ အမျိုးတရာလူ တိုးကာချစ်ကြပါ့၊ ပုထိုးဘဂဝါဂူ ကိုးရာမလဲမလစ်ကြနှင့်၊ ဆိုးစရာနမူ တိုးသာ၍ ဖြစ်တတ်သတဲ့၊ ကိုးရှစ်အကူး။

ခက်ဆစ်
------

၁။ ၁၁၉၈ − ၉၉ = ဘကြီးတော်နှင့် သာယာဝတီမင်းတို့ ထီးနန်းလုပွဲ ဖြစ်ခဲ့၏။

၂။ ၁၂၀၈ − ၀၉ = ပြည်မင်းသား ပုန်ကန်မှု ဖြစ်ခဲ့၏။

၃။ ၁၂၂၈ − ၂၉ = မြင်းကွန်းမင်းသား ပုန်ကန်၍ အိမ်ရှေ့စံကနောင်မင်းသားကြီး ကျဆုံးခဲ့၏။

၄။ ၁၂၄၇ = သီပေါမင်းအား အင်္ဂလိပ်တို့ ဖမ်းဆီးသွားခဲ့၏။

မှတ်ချက်
--------

ဤကဗျာခေါင်းစဉ်သည် မောင်းထောင်းဦးကျော်လှ ကိုယ်တိုင် နာမည်ပေးခဲ့ခြင်း မဟုတ်ပါ။ သင့်တော်မည်ထင်သော နာမည်ကို ပေးထားခြင်း ဖြစ်သည်။

ကိုးကား
-------
ဆီစီဖက် (ရှေးဟောင်းဂရိ: ΣίσυΦος, Sίsyphos) ဂရိဒဏ္ဍာရီလာ အက်ဖီရာ (Ephyra) ဘုရင် ဖြစ်သည်။ ထပ်တလဲလဲ လိမ်လည်မှုကြောင့် ကြီးမားသော ကျောက်တုံးကြီးကို တောင်ပေါ်သို့ တွန်းတင်ရန် အပြစ်ပေးခံရသည်။ ထိုကျောက်တုံးသည် တောင်ထိပ်မရောက်မီ ပြန်ကျမည်ဖြစ်ပြီး တောင်ထိပ်သို့ရောက်အောင် အမြဲတမ်း တွန်းတင်နေရဦးမည် ဖြစ်သည်။

ဒဏ္ဍာရီ
-------

အီဖျာပြည်ကို တည်ထောင်သူဖြစ်ပြီး အောက်တန်းနတ် မီရုပ် (Merope) နှင့် ကလေး ၄ ယောက် ရှိသည်။ ရေကြောင်းသွားလာရေးနှင့် ကုန်သွယ်ရေးကို အားပေးခဲ့သည်။ လောဘကြီးပြီး လှည့်ဖျားတတ်သည်။ ဇု (Zeus) က ရပ်ဝေးလာများကို ကူညီရန် ဆိုထားသော်လည်း ထိုရပ်ဝေးလာဧည့်များကို သတ်ဖြတ်လေ့ ရှိပြီး ဤသို့ပြုမူခြင်းဖြင့် သူ၏ စည်းကမ်းတင်းကြပ်မှုကို ဖော်ပြနိုင်သည်ဟု ယူဆသည်။

ဇုက မြစ်စောင့်နတ် Asopus ၏သမီး အေဂျီနာ (Aegina) ကို 'မ'သွားသောအခါ သူ့ပြည်အတွင်းသို့ စမ်းတခု စီးနိုင်စေရန် အဆိုပက်နှင့် ညှိပြီးမှ ထိုကိစ္စကို ပြောပြသည်။ သူ့လျှို့ဝှက်ချက်ကို ဖော်သဖြင့် ဇုက ငရဲ (Tartarus) သို့ သံကြိုးခတ်၍ ခေါ်သွားရန် ဇုက အမိန့်ပေးသည်။

သေမင်းတမန် သန်နာတော့ (Thanatos) လာခေါ်သည်။ သံကြိုး မည်သို့အလုပ်လုပ်သည် သိလိုကြောင်း သန်နာတော့ကို ညာမေးပြီး သန်နာတော့ကို သံကြိုးခတ်ကာ အကျဉ်းချထားလိုက်သည်။ သန်နာတော့ပင် သေရွာမခေါ်နိုင်သည့်လူ ရှိလာပြီဟု အုံးအုံးကျွတ်ကျွတ် ဖြစ်လာကြရာ စစ်နတ်ဘုရား အေရိ (Ares) ကြားဝင်လာသည်။ သန်နာတော့ကို လွှတ်ပေးပြီး ဆီစီဖက်ကို သန်နာတော့လက် အပ်သည်။

အဝတ်မဲ့ အသေကောင်ကို လူလယ်ခေါင်၌ ပစ်ထားရန် သူ့ဇနီးအား ဆီစီဖက်က မသေခင် မှာသည်။ သူ့ဇနီးက မှာသည့်အတိုင်း လုပ်သည်။ ဆီစီဖက် စတစ် (Styx) မြစ်ကမ်းဘေးသို့ ရောက်သော် အောက်ဘုံမှ သခင်မ ပါစစ်ဖနီ (Persephone) ကို အသေလောင်းအား ထိုသို့ ပစ်ထားခြင်းမှာ မလေးစားရာ ရောက်ကြောင်း၊ မြေကမ္ဘာသို့ ပြန်ကာ သူ့ဇနီးအား ဆူပူဆုံးမလိုကြောင်း ပြောသည်။ သို့ဖြင့် မြေပေါ်သို့ ပြန်ရောက်လာသည်။ သူ့ဇနီးအား ဆူပူပြီးသော်လည်း အောက်ဘုံသို့ ပြန်မသွားလိုကြောင်း ငြင်းသဖြင့် အောက်ဘုံသခင် အားမိစ် (Hermes) က အတင်းဆွဲခေါ်ရသည်။

ဇုက ဆီစီဖက်၏ အကြိမ်ကြိမ်လှည့်ဖျားမှုကို အပြစ်ပေးသည့်အနေဖြင့် ကျောက်တုံးကြီးကို မတ်စောက်သော တောင်ကုန်းထိပ်သို့ တွန်းတင်ရန် အပြစ်ပေးခံရသည်။ ထိပ်မရောက်ခင်တွင် ထိုကျောက်တုံးသည် ပြန်ကျမည်ဖြစ်ပြီး ထပ်၍ တွန်းတင်ရဦးမည် ဖြစ်သည်။ ထို့ကြောင့် အချိန်ကြာကြာ ထပ်ကာထပ်ကာလုပ်ရသော၊ ဦးတည်ချက်ပျောက်နေသော အလုပ်မျိုးကို ဆီစီဖက်အလုပ်ဟု ညွှန်းကြသည်။
The USB On-The-Go logo
**USB On-The-Go** သည် USB ကိရိယာများတွင် အသုံးပြသည့် ပစ္စည်းဖြစ်သည်။ USB OTG သို့မဟုတ် OTG ဟုလည်း အတိုချုံးခေါ်ဝေါ်သည်။ ၂၀၀၁ ခုနှစ်နောက်ပိုင်းတွင် စတင်အသုံးပြုခဲ့သည်။ USB ကိရိယာများတွင် host တစ်ခုအဖြစ် အလုပ်လုပ်ဆောင်သည်။ တက်ဘလက်များ၊ စမတ်ဖုန်း၊ USB flash drives, ဒီဂျစ်တယ်ကင်မရာများ၊ မောက်များ၊ ကီးဘုတ်များကဲ့သို့သော USB ကိရိယာများတွင် တွင် တပ်ဆင်အသုံးပြုရသည်။ ၎င်းကို မိုဘိုင်းဖုန်းများသည် ဖယ်ရှားနိုင်သည့် media အဖြစ် လက်ခံကာ အလုပ်လုပ်သည်။ သို့မဟုတ်ဘဲ ကွန်ပျူတာသို့ ချိတ်ဆက်ပါက USB Mass Storage Device အဖြစ် အလုပ်လုပ်ဆောင်သည်။

အိုတီဂျီကို USB ကိရိယာနှစ်ခုတွင် ချိတ်ဆက်လိုက်သည့်အခါ ထိုကိရိယာနှစ်ခုသည် ဆက်သွယ်နိုင်သည့် လင့်တစ်ခုကို ဖန်တီးလိုက်ခြင်းဖြင့် အလုပ်လုပ်သည်။ ထိုလင့်ကို ထိန်းချုပ်နေသည့် ကိရိယာကို master သို့မဟုတ် host ဟု ခေါ်ပြီး အခြားတစ်ခုကို slave သို့မဟုတ် peripheral ဟု ခေါ်သည်။

USB OTG သည် ကိရိယာနှစ်ခုအတွက် ကဏ္ဍနှစ်ခုကို လုပ်ဆောင်သည်။ OTG A-device နှင့် OTG B-device အဖြစ် သတ်မှတ်သည်။ OTG A-device သည် power supplier ဖြစ်ပြီး OTG B-device သည် power consumer ဖြစ်သည်။ ပုံသေ လင့်ဖွဲ့စည်းရာတွင် A-device သည် USB host အဖြစ် ဆောင်ရွက်ပြီး B-device သည် USB peripheral အဖြစ် ဆောင်ရွက်သည်။ နောက်ပိုင်းတွင် host နှင့် peripheral ပုံစံများသည် Host Negotiation Protocol (HNP) ကို အသုံးပြုပြီး အပြန်အလှန် ပြောင်းလဲမှုများ ပြုလုပ်နိုင်သည်။

ကိုးကား
-------
အိုဒက်ဆာမြို့
-------------

အိုဒက်ဆာမြို့သည် ပင်လယ်နက်တွင်းသို့ 
အနောက်မြောက်ဘက်မှစီးဝင်သော နီစတာမြစ်ဝမြောက်ဘက် 
၂၅ မိုင်ကွာတွင်တည်ရှိ၍ ယူကရိန်းဆိုဗီယက်ဆိုရှယ်လစ်သမ္မတ 
နိုင်ငံ၏ ဆိပ်ကမ်းမြို့ဖြစ်သည်။ ၁၉၂၆ ခုနှစ်တွင် ဆိုဗီယက် 
အစိုးရက အိုဒက်ဆာဆိပ်ကမ်းကို တိုးချဲ့ပြုပြင်ခဲ့ရာ ယခုအခါ 
ရုရှနိုင်ငံတောင်ပိုင်း၌ ကုန်ကူးသန်းရောင်းဝယ်ရေးအတွက် 
အရေးပါသောဆိပ်ကမ်းမြို့ဖြစ်လေသည်။ သင်္ဘော တည်ဆောက် 
ခြင်း၊ ရေနံချက်ခြင်းနှင့် ဖန်ထည်၊ စက်ကိရိယာ၊ ဖော့ ထုတ် 
လုပ်ခြင်း စသော စက်မှုလုပ်ငန်းများကိုလည်း လုပ်ကိုင်သည်။ 
ထို့ပြင် လေယာဉ်ပျံထုတ်လုပ်သည့် စက်ရုံနှင့် ရုပ်ရှင်လုပ်ငန်း 
ဆိုင်ရာ တန်ဆာပလာထုတ်လုပ်သည့် စက်ရုံများလည်းရှိသည်။ 
ထုတ်ကုန်များမှာ အသီးအနှံ၊ ဘီသွာစေ့၊ သစ်၊ သိုး မွေးနှင့် 
သိုး၊ နွားတိရစ္ဆာန်တို့ဖြစ်သည်။

အိုဒက်ဆာမြို့တွင် ကသီဒရယ်ဘုရားရှိခိုးကျောင်းကြီး၊ 
တက္ကသိုလ်ကျောင်းနှင့် နက္ခတ်မျှော်စင်တို့ တည်ရှိသည်။ ရုရှ 
နိုင်ငံရှိမြို့ကြီးများနှင့်မီးရထားလမ်း၊ လေကြောင်းခရီးလမ်းတို့ဖြင့် 
ဆက်သွယ်လျက်ရှိသည်။

၁၇၉၅ ခုနှစ်တွင် ရုရှဘုရင်မ ဒုတိယကက်သရင်းသည် 
နိုင်ငံအတွက်ဆောင်းအခါ၌ ရေခဲကင်းရှင်းသော ဆိပ်ကမ်းတစ်ခု 
ထားရှိလိုသဖြင့် အိုဒက်ဆာမြို့ကို တည်ခဲ့လေသည်။ ပထမ 
ကမ္ဘာစစ်အတွင်း ၁၉၁၈ ခုနှစ် မတ်လတွင် ဂျာမန်တပ်များ 
လက်သို့ ကျရောက်ခဲ့သည်။ ၁၉၂ဝ ပြည့်နှစ်တွင်ဗော်လရှီဗစ်တို့ 
က မြို့ကိုသိမ်းပိုက်သည်။ တစ်ဖန် ဒုတိယကမ္ဘာစစ်အတွင်း 
၁၉၄၁ ခုနှစ် ဇွန်လတွင် ဂျာမန်လေတပ်က မြို့ကို ပြင်းထန်စွာ 
ဗုံးကြဲတိုက်ခိုက်ပြီးနောက် ဩဂုတ်လတွင် ဂျာမန်နှင့် ရူမေးနီး 
ယန်းတပ်များက မြို့ကို ဝိုင်းဝန်းထားကြလေသည်။ မြို့တွင်းရှိ 
တပ်များသည်လည်း အောက်တိုဘာလ ၁၆ ရက်နေ့အထိ 
ကြံ့ကြံ့ခံလျက်ရှိကြသည်။ သို့ရာတွင် ထိုနေ့၌ မြို့တွင်းရှိအရေး 
ကြီးသော အဆောက်အဦးနှင့် စက်မှုလုပ်ငန်းဌာန များကို 
ဖျက်ဆီးပြီးလျှင် မြို့ကိုစွန့်ခွာခဲ့ရလေသည်။ ထိုနောက် ၁၉၄၄ 
ခုနှစ် ဧပြီလ ၁ဝ ရက်နေ့တွင် ရုရှတပ်များက မြို့ကိုပြန်၍ 
သိမ်းပိုက်ခဲ့ကြသည်။အိုဒက်ဆာမြို့ရှိလူဦးရေမှာ ၁၉၇၃ ခုနှစ် 
တွင် ၉၄၇ဝဝဝ ခန့် ဖြစ်သည်။[1]

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၅)